
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2410 

10 Νοεμβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση και λειτουργία Εκκλησιαστικού Ιδρύματος 
υπό την επωνυμία «ΣΧΟΛΗ ΒΥΖΑΝΤΙΝΗΣ ΑΓΙΟΓΡΑ¬ 
ΦΙΑΣ ΜΑΝΟΥΗΛ ΠΑΝΣΕΛΗΝΟΣ» της Ιερός Μητρο- 

πόλεως Αιτωλίας και Ακαρνανίας. 1 

Τροποποίηση και κωδικοποίηση του Κανονισμού 
λειτουργίας του Εκκλησιαστικού Φιλανθρωπικού 
Ιδρύματος υπό την επωνυμίαν «ΣΤΑΥΡΙΔΕΙΟΝ ΕΚ¬ 
ΚΛΗΣΙΑΣΤΙΚΟΝ ΙΔΡΥΜΑ ΠΕΡΙΘΑΛΨΕΩΣ ΧΡΟΝΙΟΣ 
ΠΑΣΧΟΝΤΩΝ «Ο ΑΓΙΟΣ ΚΥΠΡΙΑΝΟΣ» της Ιερός 


Μητροπόλεως Αλεξανδρουπόλεως». 2 

ΑΠΟΦΑΣΕΙ Σ 

Αριθμ. 2765/2179/8.10.2015 (1) 


Σύσταση και λειτουργία Εκκλησιαστικού Ιδρύματος υπό 
την επωνυμία «ΣΧΟΛΗ ΒΥΖΑΝΤΙΝΗΣ ΑΓΙΟΓΡΑΦΙΑΣ 
ΜΑΝΟΥΗΛ ΠΑΝΣΕΛΗΝΟΣ» της Ιερός Μητροπόλεως 
Αιτωλίας και Ακαρνανίας. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1) Τα άρθρα 1 παρ. 4, 29 παρ. 2 του Ν. 590/1977 «Περί 
του καταστατικού Χάρτου της Εκκλησίας της Ελλάδος» 
(Φ.Ε.Κ. Α' 146/1977), όπως έχουν τροποποιηθεί με το 
άρθρο 68 παρ. 1 του ν. 4235/2014 (ΦΕΚ Α' 32/11.2.2014). 

2) Τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, αι οποίαι απορρέουν εκ 
των Ευαγγελικών επιταγών, των Ιερών Κανόνων και των 
νόμων του Κράτους. 

3) Τας υφισταμένας κοινωνικός, ποιμαντικός και πνευ¬ 
ματικός ανάγκας της Ιερός Μητροπόλεως Αιτωλίας και 
Ακαρνανίας. 

4) Τας υπ’ αριθ. πρωτ. 273/19.3.2015 και 474/3.6.2015 
Προτάσεις του Σεβασμιωτάτου Μητροπολίτου Αιτωλίας 
και Ακαρνανίας Κοσμά. 


5) Την άπό 4.5.2015 Γνωμοδότησιν του Νομικού Γρα¬ 
φείου της Ιερός Συνόδου της Εκκλησίας της Ελλάδος. 

6) Την από 10.9.2015 απόφασιν της Διαρκούς Ιερός 
Συνόδου, αποφασίζει: συνιστά εις την Ιερόν Μητρόπο- 
λιν Αιτωλίας και Ακαρνανίας Εκκλησιαστικόν Ίδρυμα, 
η οργάνωσις, διοίκησις, διαχείρισις και λειτουργία του 
οποίου θα διέπεται από τας διατάξεις του επομένου 
Κανονισμού: 

ΚΑΝΟΝΙΣΜΟΣ 

ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ 
ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ 
ΜΕ ΤΗΝ ΕΠΩΝΥΜΙΑ: 

«ΣΧΟΛΗ ΒΥΖΑΝΤΙΝΗΣ ΑΓΙΟΓΡΑΦΙΑΣ 
ΜΑΝΟΥΗΛ ΠΑΝΣΕΛΗΝΟΣ» 

ΤΗΣ ΙΕΡΑΣ ΜΗΤΡΟΠΟΛΕΩΣ ΑΙΤΩΛΙΑΣ 
ΚΑΙ ΑΚΑΡΝΑΝΙΑΣ 

Άρθρον1 

Σύσταση - Επωνυμία - Έδρα - Σφραγίδα 

Στην περιφέρεια της Ιερός Μητροπόλεως Αιτωλίας 
και Ακαρνανίας και υπό την πνευματική και διοικητική 
εποπτεία αυτής συνιστάται Εκκλησιαστικό Ίδρυμα υπό 
την επωνυμία «ΣΧΟΛΗ ΒΥΖΑΝΤΙΝΗΣ ΑΓΙΟΓΡΑΦΙΑΣ ΜΑ¬ 
ΝΟΥΗΛ ΠΑΝΣΕΛΗΝΟΣ», το οποίο αποτελεί Νομικό Πρό¬ 
σωπο Ιδιωτικού Δικαίου, αυτοτελούς διαχειρίσεως και 
μη κερδοσκοπικού χαρακτήρα και θα διέπεται από τις 
διατάξεις του παρόντος Κανονισμού. 

Το Ίδρυμα έχει έδρα τον Δήμο Αγρίνιου και στεγάζεται 
σε κτίριο επί της οδού Μελεάγρου αρ. 30. 

ΤοΊδρυμα έχει δική του κυκλική σφραγίδα, στην περι¬ 
φέρεια της οποίας αναγράφεται: «ΙΕΡΑ ΜΗΤΡΟΠΟΛΙΣ ΑΙ¬ 
ΤΩΛΙΑΣ ΚΑΙ ΑΚΑΡΝΑΝΙΑΣ» και έσωθεν οι λέξεις «ΣΧΟΛΗ 
ΒΥΖΑΝΤΙΝΗΣ ΑΓΙΟΓΡΑΦΙΑΣ ΜΑΝΟΥΗΛ ΠΑΝΣΕΛΗΝΟΣ». 

Αρθρον 2 
Σκοπός 

1. ΤοΊδρυμα έχει ως σκοπό την ανάπτυξη των καλ¬ 
λιτεχνικών δεξιοτήτων των σπουδαστών, παρέχοντας 

τις αναγκαίες θεωρητικές και πρακτικές γνώσεις περί 
την Αγιογραφίαν. Στόχος είναι η Σχολή να καταστεί όχι 
μόνον τεχνικό και επαγγελματικό εργαστήριον, αλλά 
εργαστήριον επιστημονικής γνώσεως δια την παραδο¬ 
σιακήν ημών ζωγραφικήν (αρχαίαν, ελληνιστικήν, βυζα¬ 
ντινήν, μεταβυζαντινήν και λαϊκήν). 

Ειδικότερα στους σκοπούς τους Ιδρύματος περιλαμ¬ 
βάνονται: 

α. Η διδασκαλία, καλλιέργεια και διάδοσις της Ελ¬ 
ληνορθόδοξου πατροπαραδότου Εκκλησιαστικής Βυ¬ 
ζαντινής Αγιογραφίας, τόσο σε θεωρητικό, όσο και σε 
πρακτικό επίπεδο. 

β. Η εμβάθυνσις εις την θεολογίαν της εικόνος, δια 
της μελέτης της ημετέρας Ορθοδόξου πολιτιστικής 
κληρονομιάς, αναπτύσσοντας εις τον σπουδαστήν την 
συνείδησιν του Έλληνος - Ευρωπαίου πολίτου, ώστε 
να μην απολέση - με την ένταξίν του εις την Ηνωμένην 
ευρώπη - την εθνική του ταυτότητα ή να αφομοιωθή 
πολιτιστικούς και να αποχρωματισθή δογματικώς. 

γ. Η ανάδειξις νέων Αγιογράφων. 

δ. Η συμπλήρωσις της μορφώσεως και παιδείας περί 
την Εκκλησιαστικήν Βυζαντινήν Αγιογραφίαν, καθώς και 
η παροχή πάσης φύσεως βοήθειας εις ήδη ολοκληρω¬ 
μένους τεχνίτες Αγιογράφους. 

ε. Η υπεύθυνος διδασκαλία της Βυζαντινής Αγιογρα¬ 
φίας, από Καθηγητές Αγιογραφίας και πεπειραμένους 
Αγιογράφους. 

στ. Η δημιουργία μεταπτυχιακού προγράμματος σπου¬ 
δών στην Βυζαντινή Αγιογραφία. 

ζ. Η θεωρητική έρευνα και η δημοσίευσις των επιτευγ¬ 
μάτων, αναφορικώς με την προέλευσιν και εξέλιξιν κατά 
καιρούς της Εκκλησιαστικής Αγιογραφίας. 

η. Η προβολή και έξαρσις του μεγαλείου της εκκλη¬ 
σιαστικής Αγιογραφίας, ως ιερά παράδοση της Ορθο¬ 
δοξίας με εκδηλώσεις, δημόσιες εμφανίσεις και άλλα 
πρόσφορα μέσα στην ημεδαπή και αλλοδαπή. 

2. Για την επίτευξη των παραπάνω σκοπών το Ίδρυμα 
δύναται να οργανώνει και πραγματοποιεί σεμινάρια, 
συμπόσια, κ.λπ. να φιλοξενεί σπουδαστές άλλων Σχολών 
Βυζαντινής Αγιογραφίας, να διοργανώνει επισκέψεις 
και εκδρομές τόσον εις τον ελληνικόν χώρον, όσο και 
εις το εξωτερικόν, να συνεργάζεται με άλλους φορείς 
ιδιωτικούς ή δημόσιους, όπως ενδεικτικά τα Υπουργεία 
Πολιτισμού και Παιδείας, να διοργανώνει επισκέψεις εις 
Ιεράς Μονάς και Ιερούς Ναούς της Ελληνικής Επικρά¬ 
τειας και άλλας εκδηλώσεις γενικώτερον. 

Αρθρον 3 
Διοίκηση 

1. Το Ίδρυμα τελεί υπό την πνευματική και διοικη¬ 
τική εποπτεία της Ιεράς Μητροπόλεως Αιτωλίας και 
Ακαρνανίας και διοικείται από Διοικητικό Συμβούλιο 
που απαρτίζεται από: 

α) Τον εκάστοτε Μητροπολίτη Αιτωλίας και Ακαρ¬ 
νανίας ως Πρόεδρο, αναπληρούμενο από τον νόμιμον 
αναπληρωτήν του. 

β) Τέσσερα πρόσωπα, κληρικούς ή λαϊκούς, που κατοι¬ 
κούν εντός της περιφερείας της Ιεράς Μητροπόλεως Αι¬ 
τωλίας και Ακαρνανίας, που διορίζονται με διετή θητεία 
από τον Σεβ. Μητροπολίτη Αιτωλίας και Ακαρνανίας και 
μπορούν να επαναδιορισθούν. 


2. Τα μέλη δεν πρέπει να προέρχονται από το δι¬ 
δακτικό προσωπικό και από τους σπουδαστές, η δε 
προσφορά τους είναι άμισθη. 

3. Μέλη του Δ.Σ. που παραιτούνται ή δεν ανταπο- 
κρίνονται στα καθήκοντά τους ή δεν συμμετέχουν σε 
περισσότερες από τρεις (3) συνεχείς συνεδριάσεις ή 
προβαίνουν σε ενέργειες που έρχονται σε αντίθεση με 
τον σκοπό του Ιδρύματος, παύονται και αντικαθίστανται 
με νέα μέλη από τον Σεβ. Μητροπολίτη Αιτωλίας και 
Ακαρνανίας. 

4. Το Δ.Σ. συγκροτείται σε σώμα κατά την πρώτη 
συνεδρίασή του, εκλέγοντας Αντιπρόεδρο, Γραμματέα 
και Ταμία. Το Δ.Σ. συνέρχεται τακτικά κάθε τρεις (3) 
μήνες και έκτακτα, όταν παρίσταται ανάγκη, ύστερα 
από πρόσκληση του Προέδρου, η οποία εμπεριέχει τα 
θέματα της ημερήσιας διατάξεως. 

5. Το Δ.Σ. βρίσκεται σε απαρτία, όταν παρίσταται 
οπωσδήποτε ο Πρόεδρος ή σε περίπτωση απουσίας ή 
κωλύματος αυτού ο αναπληρωτής του και δύο (2) μέλη 
του, οι δε αποφάσεις αυτού λαμβάνονται κατά πλειο- 
ψηφία των παρόντων μελών. Σε περίπτωση ισοψηφίας 
υπερισχύει η ψήφος του Προέδρου ή σε περίπτωση 
απουσίας ή κωλύματος αυτού του νομίμου αναπληρωτή 
του. 

6. Κατά τις συνεδριάσεις του Δ.Σ. τηρούνται πρακτικά, 
στα οποία καταχωρίζονται οι αποφάσεις που λαμβάνο- 
νται, αλλά και οι απόψεις των μειοψηφούντων μελών. Τα 
πρακτικά αυτά υπογράφονται από όλα τα παρόντα μέλη. 

Αρθρον 4 

Αρμοδιότητες του Διοικητικού Συμβουλίου 

1. Το Δ.Σ. αποφασίζει για κάθε υπόθεση που αφορά 
στο Ίδρυμα και ειδικότερα: 

α) Αποφασίζει για κάθε θέμα που αφορά στην οργά¬ 
νωση, διοίκηση, λειτουργία, διαχείριση και αξιοποίηση 
των εν γένει περιουσιακών στοιχείων και τη διάθεση 
των οικονομικών πόρων του Ιδρύματος, καθώς και για 
κάθε ενέργεια που σχετίζεται με την εκπλήρωση του 
σκοπού αυτού. Δύναται δε να αναθέτει στον Διευθυντή 
της Σχολής ειδικά καθήκοντα και τομείς ευθύνης. 

β) Μελετά τρόπους και μεθόδους επίτευξης των σκο¬ 
πών του Ιδρύματος και επιλέγει από αυτούς τους πιο 
αποδοτικούς. 

γ) Εγκρίνει τον ετήσιο προγραμματισμό των δραστη¬ 
ριοτήτων του Ιδρύματος. Αποφασίζει για κάθε λεπτομέ¬ 
ρεια που αφορά στην οργάνωση των Σπουδών, στους 
Τομείς και στα Τμήματα, ως και το αναλυτικό πρόγραμ¬ 
μα των μαθημάτων. Διατηρεί το δικαίωμα να ρυθμίζη και 
να αλλάζη τον Κανονισμόν Σπουδών με σκοπόν πάντοτε 
την βελτίωσιν της λειτουργίας της Σχολής και συμφώ- 
νως προς τας παρουσιαζομένας ανάγκας. 

δ) Τον Πρόεδρο αναπληροί ο Αντιπρόεδρος κατόπιν 
ειδικής εντολής του Προέδρου και σε περίπτωση αδυ¬ 
ναμίας παροχής αυτής κατόπιν ειδικής εντολής του Δ.Σ., 
εξαιρουμένων των θεμάτων, αναγομένων σε ζητήματα 
κανονικής εποπτείας του τεκμηρίου αρμοδιότητος, και 
γενικώς ζητημάτων απτομένων της αρμοδιότητος του 
Προέδρου υπό την ιδιότητά του ως Μητροπολίτου. 

ε) Μεριμνά για την εξεύρεση οικονομικών πόρων, ώστε 
η λειτουργία του Ιδρύματος να είναι περισσότερο απο¬ 
τελεσματική. 

στ) Εγκρίνει τις συμβάσεις προμήθειας, υπηρεσιών 
και έργου και αποφασίζει για οποιαδήποτε πρόσληψη 
αναγκαίου προσωπικού. 

ζ) Αποφασίζει για κάθε άλλο θέμα, στο οποίο αφορά 
το Ίδρυμα, έστω και αν δεν προβλέπεται ρητά στον 
παρόντα Κανονισμό. 

2. Το Ίδρυμα εκπροσωπείται ενώπιον πάσης αρχής σε 
όλες τις έννομες σχέσεις, καθώς και σε όλες του τις 
σχέσεις με άλλα Ιδρύματα, Οργανισμούς, Νομικά και 
Φυσικά Πρόσωπα από τον Πρόεδρο ή από μέλος αυτού, 
ειδικά εξουσιοδοτημένο γί αυτόν τον σκοπόν. 

3. Ο Πρόεδρος επιβλέπει και καθορίζει τις εργασίες 
του Δ.Σ., υπογράφει τη σχετική αλληλογραφία, ως και 
τα πρακτικά συνεδριάσεων και τις αποφάσεις του Δ.Σ. 

4. Τον Πρόεδρον αναπληροί ο Αντιπρόεδρος κατόπιν 
ειδικής εντολής του Προέδρου και εις περίπτωσιν αδυ¬ 
ναμίας παροχής αυτής, κατόπιν ειδικής εντολής του Δ.Σ. 
εξαιρουμένων των θεμάτων, αναγομένων εις ζητήματα 
κανονικής εποπτείας, του τεκμηρίου αρμοδιότητος και 
γενικών ζητημάτων απτομένων της αρμοδιότητος του 
Προέδρου υπό την ιδιότητά του ως Μητροπολίτου. 

5. Ο Γραμματεύς διενεργεί την αλληλογραφίαν της 
Σχολής. Τηρεί το πρωτόκολλον και το αρχείον αυτής. 
Τηρεί το βιβλίον Μητρώου και προόδου των μαθητών. 
Τηρεί το βιβλίον πράξεων του Δ.Σ., συντάσσει τα πρα¬ 
κτικά και τα συνυπογράφει με τον Πρόεδρον. 

6. Ο Ταμίας του Δ.Σ. τηρεί τα απαραίτητα λογιστικά 
βιβλία της Σχολής και τα αποδεικτικά στοιχεία εσόδων 
και εξόδων. Υπογράφει μετά του Προέδρου τας διπλο¬ 
τύπους αποδείξεις εισπράξεων και πληρωμής, διενεργεί 
καταθέσεις και αναλήψεις χρημάτων με εξουσιοδότησιν 
κατόπιν αποφάσεως του Δ.Σ. και καταρτίζει τον προϋπο¬ 
λογισμόν και απολογισμόν του Ιδρύματος, τους οποίους 
υποβάλλει εις το Δ.Σ. προς ψήφισιν. 

Αρθρο 5 
Πόροι 

Πόροι του Ιδρύματος είναι: 

α) Το δικαίωμα εγγραφής, η μηνιαία εισφορά των 
σπουδαστών, ως και η ετήσια εισφορά από το Ταμείον 
της Ιερός Μητροπόλεως, τις Ενορίες και τις Ιερές Μονές 
της οικείας εκκλησιαστικής περιφέρειας, του ποσού 
καθοριζομένου από την Ιερά Μητρόπολη Αιτωλίας και 
Ακαρνανίας. 

β) Παροχές παρεχόμενες από κρατικούς φορείς, ει¬ 
σφορές Δήμων και Οργανισμών. 

γ) Συμμετοχή σε ευρωπαϊκά προγράμματα, τα οποία 
προβλέπουν την ενίσχυση αναλογών δράσεων. 

δ) Δωρεές, εισφορές σε είδος ή σε χρήμα, χορηγίες 
από ζώντες, κληρονομιές, κληροδοσίες κινητών και ακι¬ 
νήτων φυσικών και νομικών προσώπων, καθώς και τα 
έσοδα που τυχόν προέρχονται από αυτά. 

ε) Έσοδα που προέρχονται από την πραγματοποί¬ 
ηση διαφόρων εκδηλώσεων και δραστηριοτήτων του 
Ιδρύματος. 

στ) Κάθε άλλη πρόσοδος προερχόμενη εκ νομίμου 
πηγής και μη προβλεπομένης εκ του παρόντος άρθρου. 

Αρθρον 6 
Τηρούμενα Βιβλία 

Το Ίδρυμα τηρεί τα απαραίτητα διαχειριστικά βιβλία, 
ήτοι: 


α) Βιβλίον πρωτοκόλλου εισερχομένων και εξερχο- 
μένων εγγράφων, 
β) Βιβλίον πρακτικών του Δ.Σ. 

γ) Κτηματολόγιον (βιβλίο ακινήτων ανηκόντων εις την 
περιουσίαν του Ιδρύματος). 

δ) Βιβλίον Υλικού εις το οποίον καταγράφονται τα 
πάγια στοιχεία (κινητά πράγματα), τα οποία ανήκουν 
στο Ίδρυμα, 
ε) Μαθητολόγιον 
στ) Βιβλίον Εξετάσεων 
ζ) Βιβλίον Ταμείου 

η) Κάθε άλλο αναγκαίο βιβλίο που ορίζεται από την 
κείμενη νομοθεσία ή που κρίνεται απαραίτητο από το 
Δ.Σ. για την ομαλή και αποτελεσματική λειτουργία του 
Ιδρύματος. 

Αρθρο 7 

Διευθυντής και Προσωπικόν 

Το προσωπικόν του Ιδρύματος είναι έμμισθο ή και 
εθελοντικό και προσλαμβάνεται από το Δ.Σ. με πρότα¬ 
ση του Προέδρου του, σύμφωνα με τις διατάξεις της 
κείμενης νομοθεσίας. 

Του προσωπικού προίσταται ο Διευθυντής της Σχολής, 
ο οποίος είναι υπεύθυνος για την εύρυθμον λειτουργίαν 
της, την εφαρμογή του προγράμματος και δια την πα¬ 
ρακολούθησή και επίδοσιν των μαθητών αυτής. Δύναται 
να είναι και ο ίδιος μέλος του διδακτικού προσωπικού 
της Σχολής. Ο Διευθυντής εισηγείται εις το Δ.Σ., στο 
οποίο δύναται να μετέχει χωρίς δικαίωμα ψήφου, αλλά 
εκφράζοντας την γνώμη του. 

Αρθρον 8 

Οργάνωση Σπουδών 

Η Σχολή είναι μονοτμηματική και απαρτίζεται από 
δύο τομείς: 

Α. Τομεύς Αγιογραφίας (δια όλα τα έτη) 

Β. Τομεύς Θεωρητικών (δια όλα τα έτη) 

Η Σχολή είναι εργαστηριακή, δηλαδή κύρια διδακτική 
μονάδα είναι το εργαστήριο, εις το οποιόν ο εκάστοτε 
διδάσκων μεταδίδει ουχί μόνον τεχνικός γνώσεις, αλλά 
και μία ορισμένη αντίληψιν δια την τέχνην. 

Τα εργαστηριακά μαθήματα συμπληρώνονται με τα 
θεωρητικά, τα οποία ο σπουδαστής είναι υποχρεωμένος 
να παρακολουθήση ή και να εξετασθή. 

Η επιστημονική εμβάθυνσις και εξειδίκευσις, κυρίως 
εις τα θεωρητικά θέματα, μεθοδεύεται δια τους τελει¬ 
όφοιτους με προαιρετικά σεμινάρια. 

Η Σχολή οργανώνει ειδικός εκδηλώσεις δια την προ¬ 
βολήν και δημοσιοποίησιν των έργων των σπουδαστών. 
Λαμβάνουν επίσης μέρος εις πανελληνίους διαγωνι¬ 
σμούς και εκδηλώσεις. 

Αι σπουδαί στη Σχολή είναι τετραετείς και ολοκλη¬ 
ρώνονται εις ετησίους κύκλους διδασκαλίας, κατά το 
πρότυπον των αναλογών Ανωτάτων Σχολών. Κατόπιν 
επιτυχούς ολοκληρώσεως των σπουδών, η Σχολή χορη¬ 
γεί βεβαίωσιν σπουδών, όπου και εκτίθεται αναλυτικώς 
η βαθμολογία των μαθημάτων όλων των ετών. 

Τα διδασκόμενα μαθήματα έχουν ως εξής: 

Α έτος σπουδών 
Μηνιαίες ώρες διδασκαλίας 

1. Ελεύθερο Σχέδιο - Χρώμα (Β' τετράμηνο) 

2. Θεωρία Χορού (Ρυθμολογία - Προοπτική) 

3. Ιστορία τέχνης 

4. Διάλεξη 

Β' έτος σπουδών 

1. Χρώμα (Α' και Β' τετράμηνο) (Κρητική Σχολή) 

2. Φορητή Εικόνα 

3. Βυζαντινό Σχέδιο 

4. Βυζαντινή Επιγραφική 

5. Θεωρία Χώρου (Οπτική Αντίληψη) 

6. Ιστορία Τέχνης 

7. Ειδικά Θέματα Αγιογραφίας (Διάλεξη) 

Γ' έτος σπουδών 

1. Φορητή Εικόνα (Μακεδονική Σχολή) 

2. Μινιατούρα 

3. Βυζαντινή Διακοσμητική 

4. Ιστορία Εκκλησιαστικής Αρχιτεκτονικής 

5. Ιστορία Αγιογραφίας 

6. Ειδικά Θέματα Αγιογραφίας (Διάλεξη) 

Δ' έτος σπουδών 

1. Τοιχογραφία (Για το Α' τετράμηνο) 

2. Σύνθεση 

3. Ιστορία Εκκλησιαστικής Αρχιτεκτονικής 

4. Ιστορία Αγιογραφίας 

5. Ειδικά Θέματα Αγιογραφίας 

6. Σεμινάρια Τελειόφοιτων (Διάλεξη) 

Κάθε εβδομαδιαία διδακτική ημέρα ισοδυναμεί με δι¬ 
δακτική μονάδα. 

'Άρθρον 9 

Τροποποίηση του Κανονισμού 

Ο παρών Κανονισμός τροποποιείται με απόφαση της 
Ιεράς Συνόδου της Εκκλησίας της Ελλάδος, ύστερα από 
πρόταση του Σεβ. Μητροπολίτου Αιτωλίας και Ακαρ¬ 
νανίας. Προηγείται απόφαση του Δ.Σ. του Ιδρύματος. 

'Αρθρον 10 

Κατάργηση του Ιδρύματος 

Το Ίδρυμα διαλύεται ή καταργείται όταν καθίσταται 
αδύνατη η λειτουργία του ή όταν δεν εκπληρώνει την 
αποστολή και τον σκοπό του ή παρεκκλίνει αυτών. Η 
κατάργηση διενεργείται με απόφαση της Ιεράς Συνό¬ 
δου της Εκκλησίας της Ελλάδος, κατόπιν προτάσεως 
του Σεβ. Μητροπολίτου Αιτωλίας και Ακαρνανίας. Στην 
περίπτωση αυτή προηγείται αιτιολογημένη ομόφωνη 
απόφαση του Διοικητικού Συμβουλίου του Ιδρύματος. 

Η απόφαση της Ιεράς Συνόδου της Εκκλησίας της 
Ελλάδος περί καταργήσεως δημοσιεύεται στην Εφη¬ 
μερίδα της Κυβερνήσεως και στο επίσημο Δελτίο της 
Εκκλησίας της Ελλάδος «Εκκλησία». 

Μετά την κατάργηση του Ιδρύματος όλα τα περιου¬ 
σιακά στοιχεία αυτού καταγράφονται και περιέρχονται 
αυτοδικαίως στο Νομικό Πρόσωπο της Ιεράς Μητροπό- 
λεως Αιτωλίας και Ακαρνανίας. 

Άρθρον 11 

Έναρξη Ισχύος του Κανονισμού 

Ο παρών Κανονισμός ισχύει από της δημοσιεύσεως 
αυτού δια της Εφημερίδος της Κυβερνήσεως. Ο Κα¬ 
νονισμός και κάθε τροποποίηση αυτού δημοσιεύεται 
επίσης και δια του επισήμου Δελτίου της Εκκλησίας 
της Ελλάδος «Εκκλησία». 

Άρθρο 12 
Κάλυψις δαπάνης 

Από τις διατάξεις του παρόντος Κανονισμού δεν προ- 


καλείται δαπάνη σε βάρος του προϋπολογισμού της 
Ιεράς Μητροπόλεως Αιτωλίας και Ακαρνανίας. 

Η απόφαση αυτή να δημοσιευθεί στην Εφημερίδα της 
Κυβερνήσεως και στο περιοδικό «Εκκλησία». 

Αθήνα, 10 Σεπτεμβρίου 2015 
Ο Πρόεδρος 

| Ο Αθηνών ΙΕΡΩΝΥΜΟΣ 

-♦- 

Αριθμ. 2485/2227/12.10.2015 (2) 

Τροποποίηση και κωδικοποίηση του Κανονισμού λει¬ 
τουργίας του Εκκλησιαστικού Φιλανθρωπικού Ιδρύμα¬ 
τος υπό την επωνυμίαν «ΣΤΑΥΡΙΔΕΙΟΝ ΕΚΚΛΗΣΙΑΣΤΙ¬ 
ΚΟΝ ΙΔΡΥΜΑ ΠΕΡΙΘΑΛΨΕΩΣ ΧΡΟΝΙΩΣ ΠΑΣΧΟΝΤΩΝ 
"Ο ΑΓΙΟΣ ΚΥΠΡΙΑΝΟΣ» της Ιεράς Μητροπόλεως Αλε- 
ξανδρουπόλεως». 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1) τας διατάξεις των άρθρων 1 παρ. 4, 29 παρ. 2, 59 
παρ. 2 του Ν. 590/77 «Περί του καταστατικού Χάρτου 
της Εκκλησίας της Ελλάδος», όπως ετροποποιήθησαν 
δια του άρθρου 68 παρ. 5 του Ν. 4235/2014, 

2) τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, τας απορρεούσας εκ των 
Ευαγγελικών επιταγών, των Ιερών Κανόνων και των Νό¬ 
μων του Κράτους, 

3) τας υφισταμένας κοινωνικός, ποιμαντικός και πνευ¬ 
ματικός ανάγκας της Ιεράς Μητροπόλεως Αλεξανδρου- 
πόλεως, 

4) την υπ’ αριθ. Φ. 49/302/20.5.2015 Πρότασιν του Σεβα- 
σμιωτάτου Μητροπολίτου Αλεξανδρουπόλεως Ανθίμου, 

5) την από 29.5.2015 Γνωμοδότησιν της Νομικής Υπη¬ 
ρεσίας της Ιεράς Συνόδου της Εκκλησίας της Ελλάδος, 

6) την από 10.9.2015 απόφασιν της Διαρκούς Ιεράς 
Συνόδου, αποφασίζει την τροποποίησιν και κωδικοποί- 
ησιν του Κανονισμού λειτουργίας του Εκκλησιαστικού 
Φιλανθρωπικού Ιδρύματος υπό την επωνυμίαν «ΣΤΑΥΡΙ- 
ΔΕΙΟΝ ΕΚΚΛΗΣΙΑΣΤΙΚΟΝ ΙΔΡΥΜΑ ΠΕΡΙΘΑΛΨΕΩΣ ΧΡΟ- 
ΝΙΩΣ ΠΑΣΧΟΝΤΩΝ «Ο ΑΓΙΟΣ ΚΥΠΡΙΑΝΟΣ» ΤΗΣ ΙΕΡΑΣ 
ΜΗΤΡΟΠΟΛΕΩΣ ΑΛΕΞΑΝΔΡΟΥΠΟΛΕΩΣ» (Φ.Ε.Κ. 251/Β7 
1990), ως εξής: 

ΚΑΝΟΝΙΣΜΟΣ 

ΣΤΑΥΡΙΔΕΙΟΥ ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ 
ΠΕΡΙΘΑΛΨΕΩΣ ΧΡΟΝΙΩΣ ΠΑΣΧΟΝΤΩΝ 
«Ο ΑΓΙΟΣ ΚΥΠΡΙΑΝΟΣ» 

ΤΗΣ ΙΕΡΑΣ ΜΗΤΡΟΠΟΛΕΩΣ ΑΛΕΞΑΝΔΡΟΥΠΟΛΕΩΣ 
ΚΕΦΑΛΑΙΟ Α' 

ΣΥΣΤΑΣΗ - ΣΚΟΠΟΙ - ΠΟΡΟΙ 
Άρθρο 1 

Το Εκκλησιαστικό φιλανθρωπικό'Ιδρυμα της Ιεράς Μη¬ 
τροπόλεως Αλεξανδρουπόλεως με την επωνυμία «ΣΤΑΥ- 
ΡΙΔΕΙΟ ΕΚΚΛΗΣΙΑΣΤΙΚΟ ΙΔΡΥΜΑ ΠΕΡΙΘΑΛΨΕΩΣ ΧΡΟ- 
ΝΙΩΣ ΠΑΣΧΟΝΤΩΝ «Ο ΑΓΙΟΣ ΚΥΠΡΙΑΝΟΣ»» με έδρα την 
Μάκρη'Εβρου, το οποίο ανηγέρθη με δωρεά του Φωτίου 
Σταυρίδη και συνεστήθη με την από 26.2.1990 απόφαση 
του Σεβασμιωτάτου Μητροπολίτου Αλεξανδρουπόλεως 
Ανθίμου (Φ.Ε.Κ. 251/Β'/1990), αποτελεί νομικό πρόσω¬ 
πο ιδιωτικού δικαίου μη κερδοσκοπικού χαρακτήρα, 

το οποίο επικουρεί το έργο της Ιερός Μητροπόλεως 
Αλεξανδρουπόλεως και τελεί υπό την εποπτεία αυτής. 

Αρθρο 2 

Το Ίδρυμα έχει δική του κυκλική σφραγίδα, η οποία 
φέρει στο κέντρο την εικόνα του Αγίου Κυπριανού και 
εξωτερικά, σε δύο ομόκεντρους κύκλους, την επιγραφή: 
«ΣΤΑΥΡΙΔΕΙΟ ΕΚΚΛΗΣΙΑΣΤΙΚΟ ΙΔΡΥΜΑ Ο ΑΓΙΟΣ ΚΥΠΡΙ¬ 
ΑΝΟΣ - ΙΕΡΑΣ ΜΗΤΡΟΠΟΛΕΩΣ ΑΛΕΞΑΝΔΡΟΥΠΟΛΕΩΣ». 

Άρθρο 3 

1. Σκοπός του Ιδρύματος είναι η γενική περίθαλψη των 
χρονίως πασχόντων ενηλίκων, στα ειδικά κατασκευα¬ 
σμένα κτίρια αυτού. 

2. Το ίδρυμα περιθάλπει χρονίως πάσχοντες ή ανιάτως 
πάσχοντες ή άτομα που εισέρχονται για αποκατάσταση 
και αποθεραπεία εξ’ αιτίας κινητικών προβλημάτων, ανε¬ 
ξαρτήτως φύλου ή θρησκείας και υπό την προϋπόθεση 
να έχουν συμπληρώσει το 18ο έτος της ηλικίας τους και 
να μην πάσχουν από μεταδοτικό νόσημα ή οποιαδήποτε 
μορφή ψύχωσης ή χρήζουν ειδικής νοσηλείας. Δεν γίνο¬ 
νται δεκτά επίσης περιστατικά που χρήζουν μηχανικής 
υποστήριξης, ή γενικά δεν μπορούν να υποστηριχθούν 
από τον εξοπλισμό και τις δυνατότητες του Ιδρύματος. 

3. Το ίδρυμα μεριμνά (και με την συνδρομή των ασφα¬ 
λιστικών ταμείων) για την παροχή στους πάσχοντες 
υγιεινής, ασφάλειας, κατάλληλης διατροφής, συνεχούς 
φροντίδας για την ατομική τους καθαριότητα, ιατρικής 
παρακολούθησης, φαρμακευτικής αγωγής και εξασφάλι¬ 
σης συνθηκών ευχάριστης απασχολήσεως και ψυχικής 
τονώσεως. 

4. Τις πνευματικές ανάγκες των πασχόντων καλύπτει 
ο εφημέριος του παρακειμένου προσκυνηματικού ναού 
του Αγ. Κυπριανού. 

Αρθρο 4 

Πόροι του Ιδρύματος είναι: 

α) Οι υπέρ αυτού εισφορές της Ιεράς Μητροπόλεως 
Αλεξανδρουπόλεως και των Ιερών Ναών αυτής. 

β) Οι επιχορηγήσεις του Κράτους και των ειδικών 
Ευρωπαϊκών προγραμμάτων. 

γ) Οι δωρεές, κληρονομιές και χρηματοδοτήσεις από 
κάθε φυσικό ή νομικό πρόσωπο. 

δ) Τα οριζόμενα υπό του Δ.Σ. έξοδα διαμονής και 
περιθάλψεως των ασθενών, τα οποία καταβάλλουν οι 
ίδιοι από τις συντάξεις τους, ή από περιουσιακά τους 
στοιχεία, ή τα ασφαλιστικά ταμεία τους, ή οι συγγενείς 
τους ή η κοινωνική κρατική πρόνοια. Οι αποδεδειγμένως 
άποροι περιθάλπονται δωρεάν, 
ε) Οι τόκοι από καταθέσεις. 

στ) Τα έσοδα από την διαχείριση της περιουσίας του 
Ιδρύματος και 

ζ) Κάθε άλλο νόμιμο έσοδο. 

Αρθρο 5 

Οι πόροι του Ιδρύματος διατίθενται για την εκπλήρω¬ 
ση των σκοπών του ιδρύματος, όπως επίσης: 
α) Για την διατροφή και την περίθαλψη των ασθενών, 
β) Γ ια την μισθοδοσία του προσωπικού, 
γ) Για την προμήθεια και την εγκατάσταση - τοπο¬ 
θέτηση του υλικοτεχνικού εξοπλισμού που απαιτείται 
για την εκπλήρωση των σκοπών και της εύρυθμης λει¬ 
τουργίας του Ιδρύματος. 


δ) Γ ια την συντήρηση, τις επισκευές, την ανακαίνιση 
του κτιρίου και την ανέγερση νέας πτέρυγας για την 
επέκταση αυτού. 

ε) Γ ια τις δαπάνες των κοινοχρήστων και την εν γένει 
συντήρηση της ακίνητης περιουσίας του Ιδρύματος. 

στ) Γ ια την απόδοση κάθε οφειλής του Ιδρύματος, η 
οποία έχει αναγραφεί στον Προϋπολογισμό. 

ζ) Γ ια την οικονομική στήριξη είτε μέσω δωρεών είτε 
μέσω άτοκων δανείων άλλων ιδρυμάτων ή νομικών 
προσώπων της Ιεράς Μητροπόλεως ή του Κεντρικού 
Ταμείου Ευποιίας αυτής. 

Αρθρο 6 

Τα χρήματα του Ιδρύματος κατατίθενται σε λογαρια¬ 
σμό ταμιευτηρίου σε ένα από τα υποκαταστήματα των 
τραπεζών της Αλεξανδρουπόλεως ή στο Ταχυδρομικό 
Ταμευτήριο ή και σε λογαριασμούς προθεσμίας επ’ ονό- 
ματι του Ιδρύματος, λαμβανομένων αποδείξεων βεβαιώ- 
σεως των τόκων και καταχωριζομένων στα έσοδα. Τ ις 
πράξεις αναλήψεως χρημάτων υπογράφει ο Πρόεδρος. 
Τ ις πληρωμές διενεργεί ο Διαχειριστής με ενυπόγραφη 
εντολή του Διευθυντή. 

Αρθρο 7 

Η Διεύθυνση του Ιδρύματος τηρεί τα εξής βιβλία: 
α) Βιβλίο Πρωτοκόλλου. 

β) Βιβλίο Εισαγωγής - Εξόδου ασθενών και ιστορικού 
αυτών. 

γ) Βιβλίο Κτηματολογίου. 

δ) Βιβλίο απογραφής οικοσκευής και εξοπλισμού, 
ε) Βιβλίο Αποθήκης τροφίμων κ.λπ. 
στ) Βιβλίο Ταμείου και 
ζ) Βιβλίο Πρακτικών Διοικητικού Συμβουλίου. 

Επίσης χρησιμοποιεί τριπλότυπα Γραμμάτια Εισπράξε¬ 
ων, τριπλότυπα Εντάλματα Πληρωμών και αντίστοιχες 
τριπλότυπες αποδείξεις. Τα βιβλία θεωρούνται υπό του 
Προέδρου. 

ΚΕΦΑΛΑΙΟ Β' 

ΔΙΟΙΚΗΤΙΚΟ ΣΥΜΒΟΥΛΙΟ 

Αρθρο 8 

1. Το Ίδρυμα διοικείται από πενταμελές Διοικητικό 
Συμβούλιο (Δ.Σ.) που απαρτίζεται από τον εκάστοτε 
Μητροπολίτη ως Πρόεδρο και τέσσερα άτομα, άνδρες 
ή γυναίκες, που κατοικούν εντός της περιφέρειας της 
Ιεράς Μητροπόλεως Αλεξανδρουπόλεως ή κατάγονται 
από αυτήν και διακρίνονται για την ευσέβεια, το ήθος, 
την πνευματική κατάρτιση, την ωριμότητα και το ενδι¬ 
αφέρον τους για την ζωή και το έργο της Εκκλησίας. 

2. Τα τέσσερα μέλη του Δ.Σ., και δύο αναπληρωματικά, 
διορίζονται από τον Μητροπολίτη Αλεξανδρουπόλε¬ 
ως με τριετή θητεία. Τα μέλη των οποίων η θητεία 
έληξε δύνανται να επαναδιοριστούν. Με απόφαση του 
Μητροπολίτη τα μέλη που δεν ανταποκρίνονται στα 
καθήκοντά τους ή απέχουν αδικαιολόγητα από τις Συ¬ 
νεδριάσεις του Δ.Σ., αντικαθίστανται και πριν την λήξη 
της θητείας τους. Τα μέλη παρέχουν τις υπηρεσίες 
τους άμισθα, ωστόσο σε περιπτώσεις που το Δ.Σ. ανα¬ 
θέτει σε κάποια εκ των μελών του έκτακτα ή αυξημένα 
καθήκοντα, δύναται να προσδιοριστεί με απόφαση του 
Μητροπολίτη, χρηματικό ποσό αντί οδοιπορικών ή εξό¬ 
δων παραστάσεως. 

3. Το Διοικητικό Συμβούλιο συνέρχεται όταν κρίνει 

ο Πρόεδρος ότι είναι αναγκαίο, έχει απαρτία με την 
συμμετοχή των τριών εκ των πέντε μελών και σε πε¬ 
ρίπτωση ισοψηφίας η ψήφος του Προέδρου μετρά δι¬ 
πλή. Χρέη Γραμματέως κατά τις συνεδριάσεις του Δ.Σ 
εκτελεί ο Διευθυντής του Ιδρύματος, ο οποίος τηρεί το 
βιβλίο πρακτικών συνεδριάσεων του Δ.Σ. του Ιδρύματος, 
συνυπογράφει με τον Πρόεδρο τα εν λόγω πρακτικά 
τα οποία συντάσσει και φυλάσσει την σφραγίδα του 
Ιδρύματος. 

Άρθρο 9 

Το Διοικητικό Συμβούλιο: 

α) Αποφασίζει για κάθε θέμα που αφορά στην οργά¬ 
νωση, διοίκηση, λειτουργία, διαχείριση και αξιοποίηση 
των εν γένει περιουσιακών στοιχείων, στην διάθεση 
των πόρων του ιδρύματος, καθώς και σε κάθε ενέργεια 
που σχετίζεται με την εκπλήρωση των σκοπών αυτού. 

β) Συνεργάζεται με πολιτιστικούς, επιστημονικούς φι¬ 
λανθρωπικούς κ.α. συλλόγους που δραστηριοποιούνται 
στην Ελλάδα και στο εξωτερικό καθώς και με τους 
Ο.Τ.Α., τους τοπικούς φορείς και εν γένει τις αρμόδιες 
κρατικές υπηρεσίες για την προαγωγή και επίτευξη των 
σκοπών του ιδρύματος. 

γ) Καταρτίζει τον ετήσιο προϋπολογισμό και απολο¬ 
γισμό του Ιδρύματος, και τους υποβάλλει στο Μητρο- 
πολιτικό Συμβούλιο για έγκριση. 

δ) Προσλαμβάνει το απαραίτητο για τη λειτουργία 
του Ιδρύματος προσωπικό και καθορίζει το ύψος των 
αποδοχών του, σύμφωνα με την κειμένη νομοθεσία. 

ε) Αποφασίζει για κάθε ζήτημα που αφορά στην εύ¬ 
ρυθμη λειτουργία του Ιδρύματος, ακόμα και αν δεν προ- 
βλέπεται ρητά στον παρόντα Κανονισμό. 

Άρθρο 10 

1. Ο Σεβασμιώτατος Πρόεδρος έχει την ανώτατη κα¬ 
νονική και διοικητική εποπτεία του Ιδρύματος και είναι 
αρμόδιος να αποφασίζει για κάθε υπόθεση που αφορά 
στην οργάνωση και λειτουργία του, πλην των περιπτώ¬ 
σεων που ορίζει άλλως ο παρών Κανονισμός. Ειδικότερα, 
ο Μητροπολίτης ως Πρόεδρος του Δ.Σ.: 

α)Έχει την εποπτεία οργάνωσης, διοίκησης, λειτουρ¬ 
γίας, και διαχείρισης του Ιδρύματος, καθώς επίσης της 
αξιοποίησης εν γένει των περιουσιακών στοιχείων και 
της διάθεσης των πόρων αυτού 

β) Εκπροσωπεί το Ιδρυμα ενώπιον κάθε αρχής και σε 
όλες τις σχέσεις με άλλα ιδρύματα, οργανισμούς, νομικά 
και φυσικά πρόσωπα. 

γ) Συγκαλεί το Δ.Σ. σε συνεδριάσεις, καταρτίζει την 
ημερησία διάταξη αυτών, εισηγείται τα θέματα, διευ¬ 
θύνει τις συζητήσεις και υπογράφει τα Πρακτικά των 
συνεδριάσεων. 

δ) Συντονίζει τα μέλη του Δ.Σ. για την υλοποίηση των 
σκοπών του ιδρύματος. 

ε) Λαμβάνει γνώση όλων των εισερχομένων και εξερ- 
χόμενων εγγράφων του ιδρύματος και υπογράφει όλη 
την αλληλογραφία, τα οικονομικής φύσεως έγγραφα, 
τα συμβόλαια και τις συνεδριάσεις. 

2. Τον Πρόεδρο απάντα ή κωλυόμενο αναπληροί πά¬ 
ντοτε ο Πρωτοσύγκελος της Ιεράς Μητροπόλεως. Σε 
περίπτωση που και ο αναπληρωτής κωλύεται ή απουσιά¬ 
ζει, τον Πρόεδρο αναπληροί μόνον κατά τας μη έχοντας 
οικονομικό ή συναλλακτικό χαρακτήρα πράξεις μέλος 
του Διοικητικού Συμβουλίου οριζόμενο δί αποφάσεως 


του Προέδρου. Για την διενέργεια πράξεων οικονομικού 
ή συναλλακτικού χαρακτήρα εκ μέρους του νομίμου 
αναπληρωτή του Προέδρου ή μέλους του Διοικητικού 
Συμβουλίου απαιτείται ειδική απόφαση του Διοικητικού 
Συμβουλίου που μπορεί να έχει διάρκεια επ’ αόριστο και 
να ισχύει μέχρι εγγράφου ανακλήσεώς της. 

ΚΕΦΑΛΑΙΟ Γ 

ΠΡΟΣΩΠΙΚΟ ΚΑΙ ΚΑΘΗΚΟΝΤΑ ΑΥΤΟΥ 
Αρθρο 11 

1. Γ ια τις ανάγκες του Ιδρύματος συνιστώνται οι εξής 
θέσεις: 

Α. ΔΙΟΙΚΗΤΙΚΟ ΠΡΟΣΩΠΙΚΟ: 

Μία (1) θέση διευθυντή, 

Μία (1) θέση επιμελητή, 

Μία (1) θέση γραμματέως, 

Μια (1) θέση διαχειριστή - λογιστή, 

Τρεις (3) θέσεις κοινωνικών λειτουργών. 

Β. ΙΑΤΡΙΚΟ ΠΡΟΣΩΠΙΚΟ: 

Δύο (2) θέσεις ιατρών διαφόρων ειδικοτήτων. 

Γ. ΕΙΔΙΚΟ ΠΡΟΣΩΠΙΚΟ: 

Μία (1) θέση ψυχολόγου, 

Μία (1) θέση εργοθεραπευτή, 

Τρεις 3) θέσεις φυσιοθεραπευτών. 

Δ. ΝΟΣΗΛΕΥΤΙΚΟ ΠΡΟΣΩΠΙΚΟ: 

Μία (1) θέση προϊσταμένης νοσηλευτικού προσωπικού, 
απόφοιτη σχολής νοσηλευτών τετραετούς φοιτήσεως 
ή τριετούς με διετή τουλάχιστον νοσηλευτική πείρα, 
Δεκαπέντε (15) θέσεις νοσηλευτών - νοσηλευτριών 
τριετούς φοιτήσεως, 

Τριάντα (30) θέσεις νοσηλευτών - νοσηλευτριών δι¬ 
ετούς φοιτήσεως. 

Ε. ΒΟΗΘΗΤΙΚΟ ΠΡΟΣΩΠΙΚΟ: 

Μία (1) θέση μάγειρα ή μαγείρισσας, 

Πέντε (5) θέσεις βοηθών μαγειρισσών, 

Οκτώ (8) θέσεις καθαριστριών - τραπεζοκόμων, 

Μία (1) θέση πλύντριας ρούχων, 

Μία (1) θέση θυρωρού - νυχτοφύλακα, 

Μια (1) θέση συντηρητή (υδραυλικού - ηλεκτρολόγου), 
Μία (1) θέση οδηγού. 

2. Ο αριθμός θέσεων του προσωπικού που θα πληρω¬ 
θούν καθορίζεται με απόφαση του Δ.Σ. κάθε χρόνο ή 
και εκτάκτως, εάν η ανάγκη το επιβάλλει, και σύμφωνα 
με τις υπό του νόμου προβλεπόμενες θέσεις, ανάλογα 
με τις εκάστοτε ανάγκες και τον αριθμό των περιθαλ- 
πομένων. 

3. Σε περίπτωση που απαιτείται η πρόσληψη προσω¬ 
πικού πέραν του αριθμού των προβλεπομένων υπό του 
παρόντος Κανονισμού, δύναται το Δ.Σ. να προσλαμβάνει 
και έκτακτο προσωπικό. 

4. Στην θέση του διευθυντή και του επιμελητή μπορούν 
να διορίζονται από το Δ.Σ. ιερείς ή λαϊκοί ή συνταξιούχοι 
με επιμίσθιο. 

5. Σε περίπτωση που είναι αδύνατη η πρόσληψη νοση¬ 
λευτών αποφοίτων τριετούς φοιτήσεως μπορούν στις 
προβλεπόμενες θέσεις να προσληφθούν νοσηλευτές 
διετούς φοιτήσεως. 

ΠΡΟΣΛΗΨΗ - ΥΠΗΡΕΣΙΑΚΗ ΚΑΤΑΣΤΑΣΗ 
Αρθρο 12 

1. Η πρόσληψη του εν γένει προσωπικού του Ιδρύματος 
γίνεται με ατομικές συμβάσεις έργου ή εργασίας ιδιωτι- 

κού δικαίου, έπειτα από απόφαση του Δ.Σ. του Ιδρύμα¬ 
τος. Ανάλογα με το είδος της συμβάσεως (έργου ή ερ¬ 
γασίας, μερικής ή πλήρους απασχόλησης) καθορίζονται 
από το Δ.Σ. και συνομολογούνται μεταξύ εργαζομένου 
και εργοδότη το ύψος της αμοιβής και οι ασφαλιστικές 
εισφορές, σύμφωνα με την κείμενη νομοθεσία. 

2. Απαγορεύεται η πρόσληψη ατόμων που πάσχουν 
από οποιοσδήποτε μορφής ψυχικό νόσημα ή από μο¬ 
λυσματική ασθένεια και για τον λόγο αυτό απαιτείται 
πάντα να φέρουν βιβλιάριο υγείας, το οποίο εκδίδεται 
από την αρμόδια Υγειονομική Αρχή. Για την πρόσληψη 
απαιτείται επιπλέον βεβαίωση για την έλλειψη των ανω¬ 
τέρω από Δημόσιο Νοσοκομείο. Εάν διαπιστωθεί κατά 
την διάρκεια της σύμβασης ότι δεν τηρείται ο ως άνω 
όρος, η σύμβαση διακόπτεται. 

3. Λαμβανομένης υπ’ όψει της ιδιαιτερότητας του Ιδρύ¬ 
ματος ως προς τον χαρακτήρα του (εκκλησιαστικό), 
επιβάλλεται η συμπεριφορά του προσωπικού του Ιδρύ¬ 
ματος να είναι κοσμία, ευπρεπής και με ιδιαίτερα πε¬ 
ρισσεύματα αγάπης, επιείκειας και υπομονής. Η έλλειψη 
των ανωτέρω καθώς και η μη ενδεδειγμένη σε χριστιανό 
απρεπής συμπεριφορά, άσεμνη περιβολή κ.λπ., συνι- 
στούν παραπτώματα τα οποία ελέγχονται πειθαρχικά. 

4. Θέσεις εργαζομένων δύνανται να καλύπτονται και 
με εθελοντές - άμισθους υπαλλήλους, οι οποίοι κατά 
τα λοιπά διέπονται από τις διατάξεις του παρόντος 
Κανονισμού. Γ ια το προσωπικό αυτής της κατηγορίας 
δύναται το Δ.Σ. να ορίζει την καταβολή χρηματικού πο¬ 
σού αντί οδοιποροικών. Επίσης, έπειτα από έγκριση του 
Δ.Σ., το Ίδρυμα δέχεται την πάσης φύσεως εθελοντική 
προσφορά υπηρεσιών από άτομα που εκφράζουν την 
επιθυμία τους να προσφέρουν τη βοήθεια τους σε αυτό. 

5. Το Ίδρυμα μετά από απόφαση του Δ.Σ. δύναται να 
συνάπτει συμβάσεις με εξωτερικά εργαστήρια ώστε να 
πραγματοποιούνται οι εξειδικευμένες ιατρικές εξετά¬ 
σεις (αιματολογικές, ακτινολογικές κ,λπ.) των περιθαλ- 
πομένων, εφ’ όσον αυτές δεν επιχορηγούνται από τα 
ασφαλιστικά τους ταμεία ή άλλο οργανισμό. 

ΚΑΘΗΚΟΝΤΑ 
Άρθρο 13 

Το προσωπικό του Ιδρύματος, πέρα από τα ειδικά 
καθήκοντα, τα οποία είτε απορρέουν από την θέση ή 
τη φύση της εργασίας του κάθε υπαλλήλου, είτε περι- 
γράφονται λεπτομερώς στον παρόντα Κανονισμό, έχει 
τα ακόλουθα γενικά καθήκοντα: 

α) Οφείλει να εφαρμόζει πιστά τον παρόντα Κανονι¬ 
σμό και τις εντολές και οδηγίες της Διευθύνσεως του 
Ιδρύματος. 

β) Υποχρεούται να συμπεριφέρεται προς όλους τους 
περιθαλπόμενους με ευγένεια και κατανόηση. Να δεί¬ 
χνει στοργή και ενδιαφέρον για την κατάστασή τους, 
ενδιαφέρον που απορρέει από την ιδέα της αληθινής 
αγάπης και του σεβασμού για την προσωπικότητα του 
ανθρώπου. 

γ) Οφείλει να μην κάνει διάκριση των περιθαλπομένων 
αλλά να παρέχει σε όλους κάθε δυνατή περιποίηση και 
ανακούφιση, και περισσότερο στους κατάκοιτους και μη 
αυτοεξυπηρετούμενους. 

δ) Οφείλει να γνωρίζει ότι για την προσφορά των 
υπηρεσιών του πρέπει να είναι οπλισμένο με όλη την 
υπομονή και καρτερία που επιβάλλουν οι ιδιαίτερες 


συνθήκες της εργασίας του και να μη παραλείπει σε 
περίπτωση δυσκολίας να ζητεί τη βοήθεια και συμπα¬ 
ράσταση των προϊσταμένων του. 

ε) Είναι υποχρεωμένο, κατά την άσκηση της εργασίας 
του, να φορεί ενιαία στολή. Το χρωματιστό της στολής 
για κάθε ειδικότητα καθορίζει ο διευθυντής του Ιδρύ¬ 
ματος, πλην της στολής του ιατρού, των νοσοκόμων 
και μαγειρισσών, που θα φορούν την καθιερωμένη για 
τις αντίστοιχες ειδικότητες στολή των νοσηλευτικών 
ιδρυμάτων. 

στ) Απαγορεύεται στα μέλη του προσωπικού να δέχο¬ 
νται προς φύλαξη είδη ή χρήματα που ανήκουν στους 
περιθαλπόμενους. 

ζ) Απαγορεύεται να δέχονται φιλοδωρήματα ή δώρα 
από τους περιθαλπόμενους ή τους συγγενείς αυτών. 

η) Πολύ περισσότερο απαγορεύεται να ζητούν με 
οποιοδήποτε άλλο συγκεκαλυμμένο τρόπο να επιδιώ¬ 
κουν αμοιβή σε χρήμα ή άλλα είδη σαν αντάλλαγμα για 
δήθεν υπηρεσίες που τους προσέφεραν και οι οποίες 
είναι στα καθήκοντα τους. 

θ) Απαγορεύεται να κάνουν κρίσεις ή να σχολιάζουν 
στους περιθαλπόμενους ή σε τρίτους, τις εντολές και 
οδηγίες των προϊσταμένων τους και της Διευθύνσεως 
του Ιδρύματος. 

Αρθρο 14 

1. Ο διευθυντής του Ιδρύματος είναι υπεύθυνος για την 
εφαρμογή των διατάξεων του Νόμου και την τήρηση 
του παρόντος κανονισμού. Ειδικότερα: 

α) Έχει την ανώτερη εποπτεία της λειτουργίας του 
Ιδρύματος και παίρνει αποφάσεις που κρίνει απαραί¬ 
τητες για τη σωστή λειτουργία του Ιδρύματος και την 
καλή διαβίωση των περιθαλπομένων. 

β) Τηρεί ιδιαίτερο φάκελο του Ιδρύματος που περιέχει 
την αρχική άδεια ιδρύσεως, την άδεια λειτουργίας, τα 
εγκριθέντα σχεδιαγράμματα, τον Κανονισμό λειτουργί¬ 
ας αυτού και κάθε έγγραφο σχετικό με το Ίδρυμα, τις 
μεταβολές και την εν γένει ιστορία αυτού. 

γ) Τηρεί ημερολόγιο του Ιδρύματος, στο οποίο κατα¬ 
γράφει κάθε μέρα, κάθε γεγονός που κατά την κρίση 
του θεωρείται άξιο να μνημονευθεί και που έχει σχέση 
με την λειτουργία του Ιδρύματος, την κατάσταση των 
περιθαλπομένων και του προσωπικού του Ιδρύματος. 

δ) Τηρεί για κάθε περιθαλπόμενο ατομικό φάκελο, 
τον οποίο ενημερώνει με αντίγραφο της συμβάσεως 
εκμισθώσεως της θέσεως για περίθαλψη και με κάθε 
άλλη μεταβολή ή ενέργεια που έχει σχέση με τη ζωή του 
περιθαλπομένου στο Ίδρυμα, όπως το ιατρικό ιστορικό, 
την καθοριζόμενη φαρμακευτική αγωγή, την ειδική δίαι¬ 
τα, τις άδειες απουσίας, τα Νοσοκομεία και τις Κλινικές 
με τις οποίες είναι συμβεβλημένο το ασφαλιστικό του 
Ταμείο, καθώς και κάθε άλλο στοιχείο το οποίο κατά 
την κρίση του είναι απαραίτητο για την σωστή, ομαλή 
και ασφαλή περίθαλψη αυτού, τηρουμένων των κειμένων 
διατάξεων περί προστασίας των δεδομένων προσωπι¬ 
κού χαρακτήρα και προσβασιμότητας αυτών από τον 
άμεσα ενδιαφερόμενο. 

ε) Τηρεί τους ατομικούς υπηρεσιακούς φακέλους του 
προσωπικού του Ιδρύματος και το Μητρώο Προσωπι¬ 
κού κατά κατηγορίες (Διοικητικό, Ιατρικό, Νοσηλευτικό, 
Ειδικό και Βοηθητικό). Στους ατομικούς φακέλους του 
προσωπικού απαραιτήτως πρέπει να περιέχονται τα 
στοιχεία που αφορούν στα προσόντα του κάθε υπαλ- 

λήλου, η σύμβαση της εργασίας, το βιβλιάριο υγείας, 
το πιστοποιητικό υγείας του καθενός και κάθε άλλο 
λεπτομερές στοιχείο το οποίο κατά την κρίση του Δι¬ 
ευθυντή είναι απαραίτητο για τον σχηματισμό γνώμης 
περί των ικανοτήτων και της δράσεως του υπαλλήλου. 

στ) Τηρεί το βιβλίο των αποβιωσάντων. 

ζ)Έχει την ευθύνη για όλη την οικονομική διαχείριση 
και τη λογιστική υπηρεσία του Ιδρύματος και τηρεί τα 
νόμιμα λογιστικά βιβλία είτε ο ίδιος ή με εντεταλμένο 
υπό την άμεσο εποπτεία του υπάλληλο. 

η) Καταρτίζει το διαιτολόγιο, σε συνεργασία με τους 
ιατρούς του Ιδρύματος, βάσει του αριθμού των περι- 
θαλπομένων και του σιτιζομένου προσωπικού, και λαμ- 
βάνοντας υπόψη τις συνιστώμενες για τους περιθαλπό¬ 
μενους δίαιτες. Το εβδομαδιαίο πρόγραμμα διατροφής 
κοινοποιείται στα μαγειρεία και τοιχοκολλείται στον 
πίνακα ανακοινώσεων. 

θ) Φροντίζει για την βελτίωση της οράσεως, ακοής και 
μασήσεως των περιθαλπομένων, σε συνεννόηση με τους 
ασφαλιστικούς φορείς ή τους συγγενείς των τροφίμων, 
ύστερα από τις υποδείξεις των ιατρών του Ιδρύματος. 

ι) Μεριμνά για την εξασφάλιση των μέσων που διευ¬ 
κολύνουν την αυτοεξυπηρέτηση και αυτοπροστασία 
των περιθαλπομένων, όπως είναι οι χειρολαβές, περι- 
πατητήρες, κ.λπ., ύστερα από υπόδειξη των ιατρών του 
Ιδρύματος. 

2. Τα παραπάνω καθήκοντα ασκούνται από τον ίδιο 
τον Διευθυντή ή εφόσον αυτό δεν είναι δυνατό λόγω 
της μεγάλης κινήσεως του Ιδρύματος, με τη βοήθεια 
του εντεταλμένου κατά περίπτωση προσωπικού, με δική 
του όμως ευθύνη. 

3. Σε περίπτωση απουσίας ή κωλύματος του διευθυ¬ 
ντή, τον αναπληρώνουν εκ των διοικητικών υπάλληλων 
ο επιμελητής ή ο γραμματεύς. 

Άρθρο 15 

Ο επιμελητής έχει τα εξής καθήκοντα: 

α) Συνεπικουρεί τον διευθυντή στην άσκηση των κα¬ 
θηκόντων του. 

β) Αναλαμβάνει την εκτέλεση εργασιών που ο διευ¬ 
θυντής του αναθέτει. 

γ) Αναπληρώνει τον Διευθυντή κατά την απουσία του 
σε ότι αφορά στον συντονισμό του προσωπικού, στην 
επικοινωνία με τους περιθαλπόμενους και τους συγγε¬ 
νείς αυτών και στην διαχείριση ζητημάτων τρέχοντος 
χαρακτήρος. 

Αρθρο 16 

Ο γραμματεύς συνεργάζεται και βοηθεί τον διευθυντή 
του Ιδρύματος στη διεκπεραίωση της αλληλογραφίας, 
στην τήρηση του αρχείου, των φακέλων, των Βιβλίων 
κλπ., καθώς επίσης και σε κάθε υποδεικνυόμενη από 
αυτόν εργασία. Τηρεί επίσης το Βιβλίο Πρωτοκόλλου 
των εισερχομένων και εξερχομένων εγγράφων. 

Άρθρο 17 

Καθήκοντα λογιστού - διαχειριστού: 

α) Συνεργάζεται και βοηθά τον διευθυντή στην εν 
γένει διαχείριση των οικονομικών και των αγαθών του 
Ιδρύματος. 

β) Τηρεί και ενημερώνει τα διαχειριστικά βιβλία: 
ί) Πρωτόκολλο εισαγωγής και εξαγωγής τροφίμων - υλι¬ 


κού, ϋ) Βιβλίο Αποθήκης αναλώσιμου και μη αναλώσιμου 
υλικού, μι) Βιβλίο Εσόδων - Εξόδων του Ιδρύματος. 

γ) Παρίσταται κατά την παραλαβή ή εξαγωγή των 
τροφίμων και λοιπών υλικών στις αποθήκες, κρατεί τα 
κλειδιά των αποθηκών και είναι υπεύθυνος για τυχόν 
παρουσιαζόμενο έλλειμα. 

δ) Καταρτίζει τα δικαιολογητικά των δαπανών των 
προμηθευτών του Ιδρύματος μηνιαίως. 

ε) Παρακολουθεί την πιστή εφαρμογή του προγράμμα¬ 
τος συσσιτίου του Ιδρύματος από την υπεύθυνη μαγεί¬ 
ρισσα (ή μάγειρα) και ελέγχει για την πλήρη χρησιμο¬ 
ποίηση των εξαγομένων υλικών για την παρασκευή του 
συσσιτίου καθώς επίσης και των ειδών καθαριότητος 
και ευπρεπισμού από το βοηθητικό προσωπικό. 

Αρθρο 18 

1. Το έργο του κοινωνικού λειτουργού του Ιδρύματος 
συνίσταταί: 

α) Στην πρόληψη ή αντιμετώπιση κοινωνικοοικονομι¬ 
κών ή συναισθηματικών προβλημάτων που προκαλού- 
νται είτε από την επέλευση του γήρατος ή τις συνέπειες 
της χρόνιας νόσου, είτε από προσωπικές ή οικογενεια¬ 
κές αιτίες ή την παραμονή τους στο Ίδρυμα. 

β) Στην ικανοποίηση συναισθηματικών, κοινωνικών, 
πολιτιστικών και ψυχαγωγικών αναγκών των εξυπηρε- 
τουμένων. 

2. Για την επίτευξη των ανωτέρω ο κοινωνικός λει¬ 
τουργός επιδιώκει να συμβάλλει: 

α) Στην επισήμανση κοινωνικών προβλημάτων των 
περιθαλπομένων στο Ίδρυμα, στον προσδιορισμό της 
εκτάσεώς τους, των αιτιών που τα προκαλούν και των 
επιπτώσεων που έχουν, καθώς και των ενδεδειγμένων 
τρόπων και μέσων για την επίλυσή τους. 

β) Στην ευαισθητοποίηση των οικείων των περιθαλ- 
πομένων, για τις επιπτώσεις (ψυχολογικές - κοινωνικές), 
που προκαλούνται από την επέλευση του γήρατος ή 
της χρονιάς νόσου στην προσωπικότητα και συμπερι¬ 
φορά των περιθαλπομένων, με σκοπό την εξασφάλιση 
θετικής στάσεώς τους, στην προσπάθεια προλήψεως 
ή αντιμετωπίσεως καταστάσεων ή προβλημάτων, που 
δημιουργούνται ιδιαίτερα κατά το στάδιο της προσαρ¬ 
μογής των περιθαλπομένων στο Ίδρυμα. 

γ) Στην υποβοήθηση του υπερήλικα ή του χρονίως 
πάσχοντα για την επιτυχή προσαρμογή του στις συν¬ 
θήκες ζωής στο Ίδρυμα. 

ε) Στη διατήρηση επικοινωνίας και στην ανάπτυξη 
εποικοδομητικών σχέσεων τόσο μεταξύ των περιθαλ- 
πομένων, όσο και καθενός με τους οικείους τους. 

στ) Στη δημιουργία και ανάπτυξη προγραμμάτων ή 
δραστηριοτήτων, που αποβλέπουν στην ικανοποίηση 
κοινωνικών, πολιτιστικών και ψυχαγωγικών αναγκών των 
περιθαλπομένων, 

ζ) Στην ενθάρρυνση και δραστηριοποίηση του υπε¬ 
ρήλικα ή χρονίως πάσχοντα, για την αξιοποίηση τόσο 
των παρεχομένων εντός ή εκτός του Ιδρύματος μέσων 
και υπηρεσιών, όσο και των δικών του δυνατοτήτων. 

η) Στην ανάπτυξη και αξιοποίηση της εθελοντικής 
προσφοράς υπηρεσιών που διατίθενται στο Ίδρυμα ή 
που είναι δυνατό να διατεθούν για τους περιθαλπό¬ 
μενους. 

3. Κατά την άσκηση του έργου του και για την αποτε¬ 
λεσματικότερη προώθηση του, ο κοινωνικός λειτουργός: 

α) Πραγματοποιεί συνεντεύξεις ή επικοινωνεί με τους 

περιθαλπόμενους ή τους οικείους του (στοΊδρυμα, στην 
κατοικία των οικείων ή αλλού), βάσει προγραμματισμού 
και σε χρόνο που καθορίζεται κατά το δυνατόν, με τη 
συνεργασία των ενδιαφερομένων. 

β) Επιδιώκει επικοινωνία, αμοιβαία ενημέρωση και συ¬ 
νεργασία με τους αρμόδιους παράγοντες Αρχών, Υπη¬ 
ρεσιών, Οργανισμών, Ιδρυμάτων, κ.α. που ασχολούνται 
ή που μπορεί να επιληφθούν με τη ρύθμιση θεμάτων 
ή αντιμετώπιση προβλημάτων των εξυπηρετουμένων 
στοΊδρυμα. 

γ) Συνεργάζεται με το προσωπικό του Ιδρύματος και 
μετέχει σε συγκαλούμενα «συμβούλια», για την από κοι¬ 
νού εξέταση ή αντιμετώπιση ατομικής ή γενικής φύσεως 
θεμάτων που απασχολούν τους εξυπηρετούμενους. 

δ) Προγραμματίζει τις δραστηριότητές του κατά τρό¬ 
πο που να εξασφαλίζεται η έγκαιρη προώθηση των 
απαιτουμένων διαδικασιών και φροντίζει για την τήρηση 
των προγραμματισθέντων. 

ε) Φροντίζει, σε συνεργασία με τη Διεύθυνση, για την 
ακριβή, μεθοδική και έγκαιρη ενημέρωση, σε ότι αφορά 
στα καθήκοντά του, στου γραφειακού συστήματος που 
τηρείται από την Διοικητική Υπηρεσία του Ιδρύματος 
(Μητρώο - Ευρετήριο, ατομικούς φακέλους των ασθε¬ 
νών κ.ά.) 

στ) Τηρεί τακτικά και συστηματικά τα στατιστικά στοι¬ 
χεία, που προκύπτουν κατά την άσκηση του έργου του 
και αξιολογεί τα συμπεράσματα που προκύπτουν από 
την επεξεργασία των στατιστικών και λοιπών στοιχείων. 

ζ) Συντάσσει εκθέσεις για τις περιπτώσεις εκείνες που 
η πρότασή του αποτελεί, μεταξύ άλλων, προϋπόθεση 
για την εφαρμογή κοινωνικού προγράμματος, ή κρίνεται 
απαραίτητη για τη λήψη κάποιου μέτρου. 

η) Συντάσσει τον απολογισμό του έργου του, στον 
οποίο παρατίθενται τα αναγκαία στατιστικά στοιχεία, 
αξιολογούνται τα αποτελέσματα, επισημαίνονται αδυ¬ 
ναμίες ή μη καλυπτόμενες ανάγκες και προτείνονται 
ληπτέα μέτρα. 

Άρθρο 19 

Ο ιατρός του Ιδρύματος είναι υπεύθυνος για την πα¬ 
ρακολούθηση της υγείας των περιθαλπομένων. Κατά 
τα επιμέρους καθήκοντά του: 

α) Επισκέπτεται καθημερινά το Ίδρυμα και τους περι¬ 
θαλπόμενους κατά τις πρωινές ώρες και επιλαμβάνεται 
κάθε προβλήματος τους, ιατρικής φύσεως. 

β) Συνεργάζεται με τον ιατρό του ασφαλιστικού ορ¬ 
γανισμού ή των περιθαλπομένων και τους παρέχει κάθε 
δυνατή συνδρομή. 

γ) Ρυθμίζει την θεραπευτική αγωγή των περιθαλπο- 
μένων και εξατομικεύει, ανάλογα με τις παθήσεις των, 
την διαιτητική αγωγή τους. 

δ) Παρακολουθεί και συντονίζει την εργασία του νο¬ 
σηλευτικού προσωπικού. 

ε) Υποχρεούται να τηρεί και να ενημερώνει ανελλι¬ 
πώς τον ατομικό ιατρικό φάκελο των ασθενών περι- 
θαλπομένων με πλήρη ιστορικό (φαρμακευτική αγωγή, 
διαιτητική, κ.λπ). 

στ) Παρέχει υπεύθυνες πληροφορίες στους συγγε¬ 
νείς των περιθαλπομένων για την ψυχοσωματική τους 
κατάσταση. 

ζ) Σε περίπτωση ασθένειας περιθαλπομένου που έχει 
ανάγκη νοσοκομειακής περίθαλψης, φροντίζει σε συνερ¬ 


γασία με τον Διευθυντή του Ιδρύματος για τη μεταφορά 
του ασθενούς στο Νοσοκομείο της πόλεως. 

η) Φροντίζει για την αναγραφή, σε βιβλιάρια των 
ασφαλισμένων, των αναγκαίων φαρμάκων που χρειά¬ 
ζονται για την συντηρητική του αγωγή. 

Άρθρο 20 

Ο φυσικοθεραπευτής, ύστερα από γραπτή εντολή του 
γιατρού, εφαρμόζει όπου χρειάζεται τη φυσικοθεραπεία, 
η οποία συνιστάται στην εφαρμογή των εξής μέσων και 
μεθόδων: α) Κινησιοθεραπεία - θεραπευτική γυμναστική, 
β) Μάλαξη γενική ή τοπική με τα χέρια ή με ηλεκτρικές 
συσκευές (ηλεκτρομάλαξη), γ) Αναπνευστική κινησιο¬ 
θεραπεία. Οι παραπάνω μέθοδοι εκτελούνται ή στην 
αίθουσα φυσικοθεραπείας ή στο θάλαμο διαμονής του 
περιθαλπομένου. Μεριμνά επίσης για την ειδική θερα¬ 
πεία των περιθαλπομένων σε φυσικοθεραπευτήριο ή 
εργαστήριο φυσικοθεραπείας, όταν κρίνεται ότι αυτό 
μπορεί να βελτιώσει τις δυνατότητες αυτοεξυπηρετή- 
σεώς τους. 

Άρθρο 21 

Η προϊσταμένη αδελφή: 

α) Προΐσταται όλου του νοσηλευτικού προσωπικού 
του Ιδρύματος, το οποίο και καθοδηγεί και ελέγχει κατά 
την άσκηση των καθηκόντων του και συντάσσει το πρό¬ 
γραμμα εργασίας του προσωπικού. 

β) Παρακολουθεί την επίσκεψη του ιατρού στους θα¬ 
λάμους και κρατεί σημειώσεις για τις εντολές που αυτός 
δίνει στους ασθενείς περιθαλπόμενους, προκειμένου να 
φροντίσει για την πιστή εφαρμογή τους. 

γ) Χορηγεί με τη βοήθεια της αδελφής νοσοκόμας 
τα φάρμακα που διέταξε ο ιατρός και σε περίπτωση 
δυστροπίας ή αρνήσεως του ασθενή να συμμορφωθεί 
στη θεραπευτική αγωγή που καθόρισε ο ιατρός, το ανα¬ 
φέρει στον ιατρό και τον διευθυντή και ενημερώνει το 
τηρούμενο ημερολόγιο του Ιδρύματος. 

δ) Συνεργάζεται με τις αδελφές νοσοκόμες για την 
ακριβή εκτέλεση των οδηγιών των ιατρών σχετικά με 
τη νοσηλεία, τη δίαιτα, τη θεραπεία και την περίθαλψη 
των ασθενών. 

ε) Είναι υπεύθυνη για την καλύτερη δυνατή περίθαλ¬ 
ψη και φροντίδα των περιθαλπομένων, παρέχει στις 
αδελφές νοσοκόμες κάθε δυνατή οδηγία που μπορεί 
να ζητηθεί από αυτές σχετικά με την εκτέλεση των συ¬ 
νταγών του ιατρού και την εφαρμογή της θεραπευτικής 
αγωγής, που έχει υποδείξει ο ιατρός για τους ασθενείς. 

στ) Επιθεωρεί τους θαλάμους των περιθαλπομένων 
και τους λοιπούς χώρους του Ιδρύματος σε οποιαδή¬ 
ποτε ώρα, εξετάζει και επιμελείται όσα αφορούν στη 
γενική κατάσταση των περιθαλπομένων, όπως καθαρι¬ 
ότητα, τάξη, αερισμό, φωτισμό, θέρμανση καθώς και τη 
συμπεριφορά του λοιπού προσωπικού μεταξύ τους και 
απέναντι στους περιθαλπόμενους. 

ζ) Εποπτεύει για την έγκαιρη διανομή του συσσιτίου 
σε όλους τους περιθαλπόμενους και φροντίζει ώστε 
οι ασθενείς να παίρνουν τη δίαιτα που καθόρισε για 
καθένα ο ιατρός. 

η) Φροντίζει για τη συγκέντρωση και παράδοση στο 
πλυντήριο του ακαθάρτου ιματισμού και για την παρα¬ 
λαβή του καθαρού. 

θ) Με την υποδειγματική συμπεριφορά των ενεργειών 
της, καθοδηγεί και προτρέπει τις αδελφές νοσοκόμες 

στο ενδιαφέρον και στη φροντίδα που πρέπει να δεί¬ 
χνουν στους περιθαλπόμενους και ιδιαίτερα σ’ αυτούς 
που δεν μπορούν να αυτοεξυπηρετηθούν, εκτελώντας 
πάντοτε τα καθήκοντα τους με ειλικρινή στοργή, ευγέ¬ 
νεια, υπομονή και σεβασμό προς την προσωπικότητα 
των περιθαλπομένων. 

Άρθρο 22 

Ο νοσηλευτής - νοσηλεύτρια: 

α) Είναι η άμεση βοηθός της προϊσταμένης αδελφής 
σε ό,τι αφορά την παροχή περιθάλψεως όσων περιθάλ¬ 
πονται στο Ίδρυμα. 

β) Αναπληρώνει την αδελφή προϊσταμένη στα καθή¬ 
κοντα της σε περίπτωση απουσίας της. 

γ) Χορηγεί τα φάρμακα που διέταξε ο ιατρός για 
κάθε ασθενή. 

δ) Επιδεικνύει τον απαιτούμενο σεβασμό και πειθαρ¬ 
χία προς την προϊσταμένη και τη συμβουλεύεται για 
κάθε απορία που έχει σχετικά με την εκτέλεση της 
υπηρεσίας της. 

ε) Φροντίζει να παρέχεται η νοσηλεία, ιδιαίτερα στους 
ασθενείς, σύμφωνα με τις εντολές του ιατρού και τις 
προφορικές οδηγίες της προϊσταμένης αδελφής. 

στ) Παρακολουθεί στενά την πρόοδο της θεραπευτι¬ 
κής αγωγής και αναφέρει στον ιατρό και την προϊστα- 
μένη αδελφή κάθε τι το έκτακτο που παρατηρεί και 
το οποίο έχει σχέση με την περίθαλψη των ασθενών. 

ζ) Φροντίζει για την έγκαιρη καθαριότητα και περι¬ 
ποίηση των περιθαλπομένων καθώς και για την έγκαιρη 
λήψη γευμάτων. 

η) Επιμελείται και φροντίζει για την παροχή κάθε δυ¬ 
νατής άνεσης, σωματικής, ψυχικής και ηθικής ανακού¬ 
φισης στους περιθαλπόμενους, καθώς επίσης για την 
προσαρμογή στο νέο περιβάλλον των νεοεισερχομένων 
στο Ίδρυμα. 

θ) Αναφέρει έγκαιρα στην προϊσταμένη αδελφή, στον 
ιατρό ή τον Διευθυντή του Ιδρύματος ανάλογα με τη 
φύση του θέματος, κάθε τι που παρατηρεί και έχει 
σχέση με τη λειτουργικότητα του Ιδρύματος, ώστε να 
γίνονται οι αντίστοιχες ενέργειες που θα εξασφαλίζουν 
πιο άνετες συνθήκες διαβιώσεως των περιθαλπομένων. 

ι) Οφείλει γενικά να φέρεται προς όλους με κοσμι¬ 
ότητα και ευπρέπεια, όπως επιβάλλει η δεοντολογία 
του λειτουργήματος της, και να επιδεικνύει υπομονή, 
ενδιαφέρον, φροντίδα, στοργή και αγάπη προς τους 
περιθαλπόμενους όπως αξίζει και επιβάλλει η αξιοπρέ¬ 
πεια της ανθρώπινης ζωής. 

Αρθρο 23 

1. Καθήκοντα μαγείρισσας: 

α) Είναι υπεύθυνη για την κανονική παρασκευή του 
καθημερινού συσσιτίου των περιθαλπομένων και του 
προσωπικού του Ιδρύματος, σύμφωνα με το διαιτολόγιο 
που καθορίζει η Διεύθυνση σε σύμπραξη με τον ιατρό. 

β) Παραλαμβάνει με υπογραφή της τα τρόφιμα και υλι¬ 
κά που απαιτούνται για την παρασκευή του συσσιτίου 
και τις δίαιτες που καθόρισε ο ιατρός και έχει την ευ¬ 
θύνη για την καλή και υγιεινή παρασκευή των φαγητών. 

γ) Επιμελείται για την καθαριότητα των χώρων του 
μαγειρείου και των μαγειρικών σκευών. 

2. Η βοηθός μαγείρισσα βρίσκεται υπό την άμεση 
επίβλεψη της μαγείρισσας και βοηθεί αυτή στην πα¬ 
ρασκευή των φαγητών. Καλύπτει το βραδινό ωράριο ερ¬ 


γασίας για όσα φαγητά ή ροφήματα παρασκευάζονται 
κατά τις απογευματινές και βράδυνες ώρες, και κατά 
την απουσία της μαγείρισσας έχει τα ίδια καθήκοντα 
με εκείνη. 

Αρθρο 24 

Οι καθαρίστριες - τραπεζοκόμες: 

α) Μεριμνούν για την καθαριότητα όλων των χώρων 
του Ιδρύματος (θάλαμοι, διάδρομοι, σκάλες, γραφεία, 
μαγειρεία, τραπεζαρία, αποχωρητήρια κ.λπ.) και εκτε- 
λούν με ιδιαίτερη σχολαστικότητα το πλύσιμο των δα¬ 
πέδων, τοίχων, θυρών, κ.λπ. 

β) Φροντίζουν για τον επαρκή αερισμό των θαλάμων 
κατά την πρωινή καθαριότητα, ώστε να μη παρατηρεί- 
ται η χαρακτηριστική οσμή που συνήθως επικρατεί σε 
κλειστούς χώρους. 

γ) Απομακρύνουν έγκαιρα τα δοχεία που τυχόν χρησι¬ 
μοποιούν βαριά ασθενείς ή κατάκοιτοι περιθαλπόμενοι. 

δ) Επιμελούνται για την τακτοποίηση, μετά τον κα¬ 
θαρισμό, των διαφόρων επίπλων, άλλων πραγμάτων 
(ραδιοφώνων, τηλεοράσεων, υποστηριγμάτων) που βρί¬ 
σκονται στους θαλάμους για εξυπηρέτηση ή ψυχαγωγία 
των περιθαλπομένων. 

ε) Μεριμνούν για την έγκαιρη παραλαβή από το μα¬ 
γειρείο και τη διανομή στους περιθαλπόμενους του ρο¬ 
φήματος, γεύματος και δείπνου είτε στην τραπεζαρία 
είτε στους θαλάμους. 

στ)Έχουν υποχρέωση να βοηθούν τους περιθαλπόμε¬ 
νους, οι οποίοι δεν μπορούν να αυτοεξυπηρετηθούν στη 
λήψη του ροφήματος και φαγητού με υπομονή, στοργή 
και καρτερικότητα. 

ζ) Κατά τη διανομή του φαγητού ακολουθούν τις 
οδηγίες της προϊσταμένης ή της αδελφής νοσοκόμου, 
για τις δίαιτες που τυχόν έχει διατάξει ο ιατρός για 
ορισμένους περιθαλπόμενους. 

η) Είναι υπεύθυνες για την καθαριότητα και ευπρεπή 
εμφάνιση της τραπεζαρίας καθώς και των άλλων ειδών 
που χρησιμοποιούνται κατά την λήψη των γευμάτων. 

θ) Μετά το πέρας του φαγητού μεριμνούν για τη συ¬ 
γκέντρωση και απομάκρυνση από την τραπεζαρία ή 
τους θαλάμους, των υπολειμμάτων (αποφάγια) και των 
σκευών φαγητού, τα οποία και πλένουν. 

Αρθρο 25 

Ο θυρωρός - νυχτοφύλακας: 

α)Έχει τη ευθύνη του ελέγχου των εισερχομένων στο 
Ίδρυμα ατόμων, των οποίων και επιτρέπει ή απαγορεύει 
την είσοδο ανάλογα με τις εντολές της Διευθύνσεως 
και του ωραρίου επισκεπτηρίου του Ιδρύματος. 

β) Απαντά σε τηλεφωνικές κλήσεις και παρέχει πλη¬ 
ροφορίες σε κάθε αίτημα, εφ’ όσον έχει γί αυτό σχετική 
άδεια από την Διεύθυνση. 

γ) Γ ενικά εκτελεί τα καθήκοντα εκείνα που του ανα¬ 
θέτει η Διεύθυνση, αντίστοιχα με τα καθήκοντα των 
θυρωρών - νυχτοφυλάκων που εργάζονται σε νοση¬ 
λευτικά ιδρύματα. 

Αρθρο 26 

Καθήκοντα εργοθεραπευτή: 

α) Συνεργάζεται με τον φυσικοθεραπευτή και τον βο¬ 
ηθεί στα καθήκοντα του. 

β) Ασχολείται με τους ασθενείς, αξιοποιώντας δημι¬ 
ουργικά τον διαθέσιμο χρόνο τους, βοηθώντας τους να 
παράγουν έργο με τα άκρα τους. 

Άρθρο 27 

Ο ψυχολόγος συνεργάζεται με τον/την κοινωνικό λει¬ 
τουργό και είναι στη διάθεση των ασθενών, συζητεί 
μαζί τους και κρατεί σημειώσεις για τον κάθε ασθενή 
ξεχωριστά. Μεριμνά για την ομαλή ψυχική υγεία τους 
και ενημερώνει τόσο τον κοινωνικό λειτουργό όσο και 
τον διευθυντή του Ιδρύματος για τις περιπτώσεις περι¬ 
θαλπόμενων, οι οποίοι χρειάζονται ιδιαίτερη, κατά την 
κρίση του, προσοχή κατά την περίθαλψή τους. 

ΑΞΙΟΛΟΓΗΣΗ - ΠΟΙΝΕΣ 
Άρθρο 28 

1. Τον Ιανουάριο κάθε έτους οι υπάλληλοι του Ιδρύμα¬ 
τος αξιολογούνται με κριτήρια την εργατικότητά τους, 
την συνέπεια ως προς της γενικές και ειδικές υποχρεώ¬ 
σεις τους, την αποτελεσματικότητα του έργου τους, τη 
συμπεριφορά τους και την εν γένει διαγωγή τους, καθώς 
επίσης και από τυχόν άλλα κριτήρια ή στόχους τους 
οποίους προσδιορίζει και γνωστοποιεί στο προσωπικό 
το Δ.Σ. του Ιδρύματος. 

2. Η αξιολόγηση των υπαλλήλων πραγματοποιείται, 
ανάλογα με τη θέση του κάθε υπαλλήλου, από τον 
Διευθυντή ή τον Επιμελητή ή την Προϊσταμένη ή τον 
Ιατρό του Ιδρύματος, κατ’ αναλογία των κειμένων για 
τους εκκλησιαστικούς υπαλλήλους διατάξεων. 

3. Σε περίπτωση που υπάλληλος θεωρεί ότι αδικήθηκε 
από τον αξιολογητή, υποβάλλει ένσταση στο Δ.Σ. το 
οποίο αποφαίνεται οριστικά. 

4. Το Δ.Σ. δύναται, έπειτα από την αξιολόγηση των 
υπαλλήλων, να αποφασίζει για την καταβολή έκτακτης 
ανταμοιβής, ως επιβράβευση της εν γένει συμπεριφοράς 
των υπαλλήλων που διακρίνονται για την επιτέλεση των 
καθηκόντων τους με ιδιαίτερο ζήλο, αυταπάρνηση και 
αποτελεσματικότητα, και με σκοπό την καλλιέργεια της 
ευγενούς άμιλλας μεταξύ των εργαζομένων. Το ύψος 
της χρηματικής επιβράβευσης καθορίζεται από το Δ.Σ., 
ανάλογα με τις δυνατότητες του Ιδρύματος, και δεν 
μπορεί να υπερβαίνει τις ακαθάριστες μηνιαίες απο¬ 
δοχές της θέσεως του επιβραβευόμενου υπαλλήλου. 

Άρθρο 29 

1. Πειθαρχικά παραπτώματα των υπαλλήλων συνι- 
στούν: 

α) η παρέκκλιση από τις διατάξεις του παρόντος Κα¬ 
νονισμού, 

β) η μη πιστή τήρηση του ωραρίου ή των υποχρε¬ 
ώσεων και καθηκόντων του εργαζομένου, όπως αυτά 
καθορίζονται τόσο στον παρόντα Κανονισμό όσο και 
στην ατομική σύμβασή του με το Ίδρυμα, 

γ) η έλλειψη εχεμύθειας, 

δ) η έκθεση των περιθαλπομένων σε κίνδυνο, 

ε) η διαπίστωση ηθικών παραπτωμάτων ή συμπεριφο¬ 
ράς που δεν συνάδει με την ιδιότητα του χριστιανού, 
τόσο προς τους υπόλοιπους εργαζόμενους όσο και προς 
τους περιθαλπόμενους του Ιδρύματος ή τους συγγενείς 
αυτών, και 

στ) κάθε ενέργεια του εργαζομένου η οποία θέτει 
αποδεδειγμένα σε κίνδυνο την ομαλή λειτουργία του 
Ιδρύματος. 

2. Τα πειθαρχικά παραπτώματα επισημαίνονται και 
διερευνούνται από τον Διευθυντή ή από τον Πρόεδρο 
του Ιδρύματος, αυτεπάγγελτα ή έπειτα από ενυπόγραφη 


αναφορά του θιγομένου προσώπου ή των οικείων αυτού. 
Αρμόδιο για τον έλεγχο των πειθαρχικών παραπτωμά¬ 
των και για τον προσδιορισμό των ποινών, ανάλογα 
με την βαρύτητα του περιστατικού, είναι το Δ.Σ. του 
Ιδρύματος. Μετά την σχετική απόφαση του Δ.Σ., τις 
ποινές επιβάλλει ο Πρόεδρος. 

3. Οι προβλεπόμενες πειθαρχικές ποινές είναι: 
α) επίπληξη, 
β) χρηματικό πρόστιμο, 
γ) διαθεσιμότητα, και 
δ) απόλυση. 

Σε βαριά παραπτώματα (χειροδικία, βιαιοπραγία, 
προσβολές γενετήσιας ελευθερίας κ,λπ.) επιβάλλεται 
ή ποινή της απόλυσης, ανεξάρτητα από την προσφυγή 
στην Δικαιοσύνη. 

ΚΕΦΑΛΑΙΟ Δ' 

ΠΡΟΜΗΘΕΙΑ ΚΑΙ ΔΙΑΧΕΙΡΙΣΗ 
ΥΛΙΚΩΝ, ΑΓΑΘΩΝ ΚΑΙ ΕΡΓΩΝ 

Αρθρο 30 

1. Το Ίδρυμα διαθέτει πρόχειρο φαρμακείο, εμπλουτι¬ 
σμένο με όλο το απαραίτητο φαρμακευτικό και αναλώ¬ 
σιμο υλικό (γάντια, γάζες, επιδέσμους, καθετήρες κ.λπ.), 
σε ικανές ποσότητες, για την κάλυψη της φαρμακευτι¬ 
κής αγωγής των ασθενών, για την παροχή πρώτων βοη¬ 
θειών, και για την αντιμετώπιση εκτάκτων περιστατικών. 

2. Ο καθορισμός του απαραίτητου φαρμακευτικού και 
αναλώσιμου υλικού, τόσο ως προς το είδος όσο και 
ως προς την ποσότητα αυτού, γίνεται με ευθύνη του 
ιατρού. Ο ιατρός επίσης ελέγχει τα φάρμακα και τα 
υλικά, πριν αυτά εισαχθούν στο φαρμακείο, τόσο ως 
προς την καταλληλότητα όσο και ως προς την ποιότητά 
τους, και σε περίπτωση που παρατηρήσει ότι αυτά δεν 
ανταποκρίνονται ως προς τις ανάγκες του ιδρύματος 
ή ως προς τις απαιτούμενες ποιοτικές προδιαγραφές, 
απαγορεύει την είσοδό τους στο φαρμακείο και ανα- 
φέρεται εγγράφως στη Διεύθυνση. 

3. Η προϊσταμένη αδελφή επιμελείται την διακίνη¬ 
ση του φαρμακευτικού και αναλώσιμου υλικού και σε 
συνεργασία με τον ιατρό παρακολουθεί την επάρκεια 
αυτού. 

4. ΤοΊδρυμα δέχεται δωρεές φαρμάκων ή άλλων σκευ¬ 
ασμάτων από πολίτες ή υπηρεσίες ή άλλους φορείς, 
τα οποία καταγράφονται και κρατούνται σε ξεχωριστό 
από τα αγορασμένα φάρμακα χώρο. 

Αρθρο 31 

Η προμήθεια των αγαθών, των φαρμάκων και των 
έκτακτων εργασιών που είναι απαραίτητα για την εύ¬ 
ρυθμη λειτουργία του Ιδρύματος, πραγματοποιείται ως 
εξής: 

α) για δαπάνες μέχρι 1.500 ευρώ μηνιαίως, με εντολή 
του διευθυντή του Ιδρύματος, 
β) για δαπάνες άνω των 1.500 και μέχρι 5.000 ευρώ 
μηνιαίως με εντολή του Προέδρου, γ) για δαπάνες άνω 
των 5.000 και μέχρι 15.000 ευρώ με απόφαση του Δ.Σ. 

Για έξοδα που αφορούν σε οφειλές προς Νοσοκομεία 
ή Κλινικές, λόγω έκτακτης νοσηλείας περιθαλπομένων 
του Ιδρύματος, δεν ισχύει το όριο των 5.000 ευρώ. 

Γ ια την προμήθεια υλικοτεχνικού εξοπλισμού και την 
εκτέλεση έργων ισχύουν οι σχετικοί Κανονισμοί προ- 

μηθειών εκκλησιαστικών έργων και συμπληρωματικά οι 
κείμενη περί προμηθειών του Δημοσίου νομοθεσία. Δύ- 
ναται επίσης το Δ.Σ., με σχετική απόφαση, να αναθέτει 
τις σχετικές διαδικασίες έργων στην Τεχνική Υπηρεσία 
της Ιεράς Μητροπόλεως. 

Άρθρο 32 

Κάθε είδος που παραλαμβάνει και εισάγεται στο ίδρυ¬ 
μα, είτε προέρχεται από δωρεά είτε από προμήθεια, 
αποθηκεύεται για να χρησιμοποιηθεί για τον σκοπό 
που προορίζεται. 

Τα είδη που προμηθεύεται το Ίδρυμα από το εμπό¬ 
ριο παραδίδονται στον αρμόδιο για τη φύλαξή τους, 
παρόντων του διευθυντή και του διαχειριστή, οι οποίοι 
προβαίνουν, μαζί με τον υπεύθυνο για την διαχείριση 
του συγκεκριμένου υλικού, στον ποιοτικό και ποσοτικό 
έλεγχο. 

Ο υπεύθυνος κατά περίπτωση φύλαξης και διαχείρι¬ 
σης των αγαθών (διαχειριστής, προϊσταμένη κ.λπ.) κατα¬ 
γράφει λεπτομερώς στο Βιβλίο εισαγωγής - εξαγωγής 
υλικών τα νεοεισαχθέντα είδη, και το ενημερώνει κάθε 
φορά που εξάγει κάποιο ή κάποια από αυτά. 

Άρθρο 33 

1. Το υλικό, το οποίο λόγω της χρήσεως του δεν μπο¬ 
ρεί πλέον να χρησιμοποιηθεί και δεν πληρεί τον αρχικό 
προορισμό του, χαρακτηρίζεται άχρηστο. Ο χαρακτη¬ 
ρισμός και η καταστροφή του ενεργείται ως εξής: Με 
απόφαση του Δ.Σ. συνιστάται τριμελής επιτροπή, η 
οποία διενεργεί έλεγχο με σκοπό να διαπιστώσει ότι 
τα συγκεκριμένα είδη είναι πράγματι άχρηστα και δεν 
μπορούν να χρησιμοποιηθούν για άλλο σκοπό. Έπειτα 
από τον έλεγχο, η επιτροπή υποβάλλει στο Δ.Σ. σχετικό 
πρακτικό με τα πορίσματά της και τις προτάσεις της. Το 
Δ.Σ. αποφασίζει την καταστροφή ή εκποίηση αυτού, και 
στη συνέχεια η επιτροπή αναλαμβάνει την εκτέλεση της 
σχετικής αποφάσεως και συντάσσει σχετικό πρακτικό, 
το οποίο υποβάλλει στο Δ.Σ. 

2. Η εκποίηση ή η καταστροφή άχρηστου υλικού δύ- 
ναται να πραγματοποιηθεί είτε με απευθείας ανάθεση 
είτε δια πλειοδοτικού ή μειοδοτικού διαγωνισμού, ανά¬ 
λογα με την περίπτωση, και πάντα υπό την απόλυτο 
κρίση του Δ.Σ. 

ΚΕΦΑΆΑΙΟ Ε' 

ΕΙΣΑΓΩΓΗ, ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ 
ΤΩΝ ΠΕΡΙΘΑΛΠΟΜΕΝΩΝ 

Αρθρο 34 

1. Απαραίτητη προϋπόθεση για την εισαγωγή ασθε¬ 
νούς στο Ίδρυμα είναι να υπάρχει διαθέσιμη κενή θέση. 

2. Η εισαγωγή των ασθενών γίνεται μετά από αίτηση 
των ιδίων, η οποία συνοδεύεται από γνωμάτευση εδικού 
για την κάθε περίπτωση ιατρού Κρατικού Νοσοκομείου 
ή του ΙΚΑ, στην οποία περιγράφεται η πάθηση η οποία 
υπαγορεύει την περίθαλψη αυτού στο Ίδρυμα. 

3. Η εισαγωγή γίνεται με αποκλειστική ευθύνη του 
διευθυντή, και έπειτα από απόφαση του Δ.Σ. του Ιδρύμα¬ 
τος. Σε επείγουσες περιπτώσεις επιτρέπεται η προσω¬ 
ρινή εισαγωγή ασθενών έπειτα από προφορική εντολή 
του προέδρου, και η ενέργεια αυτή υπόκειται στην κρίση 
του Δ.Σ. για την λήψη της οριστικής αποφάσεως. 


4. Απαιτούμενα δικαιολογητικά για την εισαγωγή στο 
Ίδρυμα είναι: 

α) Αίτηση του ασθενούς ή του συγγενή αυτού που 
αποδεδειγμένα έχει τον ασθενή υπό την άμεσο προ¬ 
στασία του, συνοδευόμενη από την γνωμάτευση, όπως 
ορίζονται ανωτέρω. 

β) Ιατρική γνωμάτευση από παθολόγο, ότι δεν πάσχει 
από μολυσματική ή μεταδοτική νόσο. 

γ) Γνωμάτευση από ψυχίατρο, ότι δεν πάσχει από 
ψυχική νόσο. 

δ) Καρδιολογική εξέταση, συνοδευόμενη από ηλεκτρο¬ 
καρδιογράφημα. 

ε) Ακτινογραφία θώρακος. 

στ) Πλήρεις γενικές μικροβιολογικές εξετάσεις κατά 
το υπόδειγμα του ιδρύματος. 

ζ) Πιστοποιητικό γεννήσεως και οικογενειακής κατα- 
στάσεως. 

η) Επικυρωμένο αντίγραφο αστυνομικής ταυτότητας. 

θ) Αντίγραφο θεωρημένου και ισχύοντος βιβλιαρίου 
υγείας. 

ι) Υποχρεωτική εξέταση από τον ιατρό του ιδρύματος. 

5. Κατά την εισαγωγή στο ίδρυμα οι οικείοι του προ¬ 
σκομίζουν στη γραμματεία την αστυνομική ταυτότητα 
του πάσχοντος, δύο φωτογραφίες, υπεύθυνη δήλωση 
του άρθρου 8 Ν. 1599/1986, και το τελευταίο απόκομμα 
συντάξεως, τα οποία φυλάσσονται στον προσωπικό 
φάκελο του ασθενούς. 

6. Κατά την εισαγωγή στο ίδρυμα συντάσσεται σύμβα¬ 
ση περίθαλψης ανάμεσα στον ασθενή ή τον νόμιμο κη¬ 
δεμόνα του και στον Πρόεδρο του Ιδρύματος, στο οποίο 
συνομολογούνται οι όροι της παρεχόμενης περίθαλψης, 
η τήρηση των όρων του Κανονισμού του Ιδρύματος και 
ο τρόπος κάλυψης της δαπάνης περιθάλψεως, σύμφωνα 
με το άρθρο 4 περίπτ. δ' του παρόντος Κανονισμού. 

Αρθρο 35 

1. Όλοι οι τρόφιμοι οφείλουν να διαβιώνουν στοΊδρυμα 
χωρίς αντεγκλήσεις μεταξύ τους και να συμμορφώνο¬ 
νται προς τις διατάξεις του Ιδρύματος. 

2. Το κάπνισμα απαγορεύεται αυστηρά στα δωμάτια 
των ασθενών και τους κοινόχρηστους εσωτερικούς χώ¬ 
ρους. Επιτρέπεται μόνον στις βεράντες και τους υπαί¬ 
θριους χώρους του Ιδρύματος. 

3. Σε κανέναν τρόφιμο δεν επιτρέπεται η εισαγωγή και 
χρήση οινοπνευματωδών ποτών στοΊδρυμα. 

4. Το Ίδρυμα μπορεί να ζητήσει από κάποιον ασθενή, 
ανάλογα με τις δυνάμεις του, ελαφριά εργασία, είτε 
σε τακτική βάση είτε εκτάκτως, χάριν των αναγκών 
του Ιδρύματος. 

5. Σε κανέναν τρόφιμο δεν επιτρέπεται να ασκεί επαγ¬ 
γελματική εργασία για προσωπικό του όφελος, εντός ή 
εκτός του Ιδρύματος. 

6. Κανένας τρόφιμος δεν μπορεί ν’ απαιτεί ιδιαίτερη 
μεταχείριση επειδή προσφέρει εργασία ή έχει εκχωρή¬ 
σει περιουσιακά στοιχεία στοΊδρυμα. 

7. Όποιος από τους τροφίμους δεν συμμορφώνεται ως 
προς τις υποχρεώσεις του, οι οποίες απορρέουν από 
τον παρόντα Κανονισμό, ή η συμπεριφορά του είναι 
αντίθετη προς της οδηγίες του διευθυντή ή του προ¬ 
σωπικού, ή είναι απαξιωτική ή προσβλητική προς τον 
διευθυντή, τους ιατρούς, το προσωπικό και τους άλλους 
τροφίμους, κατ’ αρχήν ελέγχεται και παρατηρείται από 
τον διευθυντή και σε μη συμμόρφωση επιλαμβάνεται 

το Δ.Σ., το οποίο μπορεί να αποφασίσει και να εκδώσει 
πειθαρχικό εξιτήριο. Στην περίπτωση αυτή κοινοποιεί¬ 
ται το εξιτήριο πέντε εργάσιμες ημέρες πριν από την 
ημερομηνία εξόδου στον Εισαγγελέα Πρωτοδικών, στην 
διεύθυνση κοινωνικής πρόνοιας και στους υπευθύνους 
κατά την εισαγωγή συγγενείς ή άλλως στον νόμιμο 
αντιπρόσωπο του τροφίμου. 

8. Πειθαρχικό εξιτήριο, κατά την ως άνω διαδικασία, 
εκδίδεται και στην περίπτωση που οι τρόφιμοι δεν κα¬ 
ταβάλουν τα οριζόμενα από το Δ.Σ. έξοδα διαμονής.) 

Αρθρο 36 

1. Για κάθε πρόβλημα που σχετίζεται με την περίθαλψή 
του ή για κάθε παράπονο εξ αιτίας κακής συμπεριφοράς 
άλλου περιθαλπομένου ή εξ αιτίας κακής συμπεριφοράς 
ή παραλείψεως μέλους του προσωπικού του Ιδρύματος, 
οφείλουν οι περιθαλπόμενοι ή οι συγγενείς τους να 
αναφέρονται στον διευθυντή του Ιδρύματος, ο οποίος 
έχει καθήκον να καταβάλλει κάθε δυνατή προσπάθεια 
για διευθέτηση του ζητήματος. Σε περίπτωση μη ικα- 
νοποιήσεως από τη λύση που έδωσε ο διευθυντής, ή σε 
περίπτωση παραπόνου κατά του διευθυντή του Ιδρύμα¬ 
τος, οφείλουν να το αναφέρουν γραπτώς, οι ίδιοι ή οι 
συγγενείς τους, στον Πρόεδρο του Δ.Σ. γραπτώς, για 
να επακολουθήσει η σχετική εισήγηση από αυτόν στο 
Δ.Σ. για τη λήψη αποφάσεων. Γ ια θέματα που άπτονται 
των συνθηκών περίθαλψης, μπορεί επίσης ο περιθαλπό¬ 
μενος, με έγγραφη αναφορά του, να απευθυνθεί στην 
Διεύθυνση Κοινωνικής Πρόνοιας της Νομαρχίας. 

2. Η έξοδος των περιθαλπομένων από τοΊδρυμα προς 
τους γύρω από αυτό χώρους, είναι ελεύθερη κατά την 
διάρκεια της ημέρας, εκτός των περιπτώσεων με μει¬ 
ωμένες κινητικές ή πνευματικές ικανότητες, για τους 
οποίους η έξοδος είναι επιτρεπτή μόνο με συνοδό συγ¬ 
γενή ή υπάλληλο του Ιδρύματος. Η έξοδος πέραν του 
ευρύτερου χώρου του Ιδρύματος είναι επιτρεπτή έπειτα 
από προφορική άδεια του διευθυντή και πραγματοποιεί¬ 
ται με ευθύνη του περιθαλπόμενου ή του συνοδού του. 

3. Σε περίπτωση διανυκτέρευσης έξω από τοΙδρυμα, 
υποχρεώνεται ο περιθαλπόμενος ή ο κηδεμόνας του 
να ειδοποιήσει εγκαίρως τη Διεύθυνση του Ιδρύματος. 

4. Η μέχρι δέκα (10) εικοσιτετράωρα παραμονή του πε- 
ριθαλπομένου έξω από τοΊδρυμα, δεν συνεπάγεται και 
ανάλογη μείωση του συμφωνημένου μηνιαίου τιμήματος 
περιθάλψεως, εκτός και εάν πρόκειται για μεταφορά 
σε νοσοκομείο, οπότε η πληρωμή του μηνιαίου τιμή¬ 
ματος περιθάλψεως μειώνεται κατά τόσα τριακοστά, 
όσες είναι οι ημέρες νοσηλείας του. Σε περίπτωση που 
επιθυμεί ο περιθαλπόμενος να απουσιάσει για χρονικό 
διάστημα μεγαλύτερο από δέκα (10) εικοσιτετράωρα 
συνεχώς και μέχρι τριάντα (30) το πολύ, υποχρεούται 
ο ίδιος ή ο συγγενής ή ο κηδεμόνας του να συνεννο- 
ηθεί προηγουμένως με τη Διεύθυνση του Ιδρύματος, 
οπότε το ημερήσιο τίμημα περίθαλψης που αναλογεί 
στο εικοσιτετράωρο από την 11η μέχρι την 30ή μέρα 
απουσίας μειώνεται στο μισό (1/2) του καταβαλλομένου 
και προπληρώνεται οπωσδήποτε. 

5. Αν ο περιθαλπόμενος απομακρυνθεί από το Ίδρυ¬ 
μα για χρονικό διάστημα μεγαλύτερο από τριάντα (30) 
ημέρες, τότε τοΊδρυμα μπορεί χωρίς δέσμευση, να δι¬ 
αγράψει τον περιθαλπόμενο και να παραχωρήσει τη 
θέση του σε τρίτο. 


6. ΤοΊδρυμα έχει υποχρέωση να παρασκευάζει ειδικές 
δίαιτες για τους ασθενείς, ύστερα από σύσταση του 
γιατρού του Ιδρύματος. 

7. Αν κάποιος από τους περιθαλπόμενους έχει στην 
κατοχή του πολύτιμα αντικείμενα ή σοβαρό χρηματικό 
ποσό, τότε ο ίδιος ή οι οικείοι του οφείλουν να ενημε¬ 
ρώσουν τη Διεύθυνση του Ιδρύματος και αν ο κάτοχος 
επιθυμεί, μπορεί να τα παραδώσει στη Διεύθυνση για 
φύλαξη. Στην περίπτωση αυτή συντάσσεται πρωτόκολ¬ 
λο παραδόσεως και παραλαβής σε τρία αντίτυπα από 
τα οποία ένα τίθεται στον φάκελο του περιθαλπόμενου, 
ένα παραλαμβάνει ο περιθαλπόμενος και το τρίτο φυ¬ 
λάσσεται από τον Διευθυντή του Ιδρύματος μαζί με τα 
παραδιδόμενα χρήματα η πολύτιμα αντικείμενα. Όταν 
παρευρίσκεται και συγγενής ή οικείος, το πρωτόκολλο 
συντάσσεται σε τέσσερα αντίτυπα, προσυπογράφεται 
και από τον συγγενή ή οικείο, ο οποίος επίσης παρα- 
λαμβάνει ένα αντίτυπο. Για μεγαλύτερη εγγύηση περί 
του τί ο περιθαλπόμενος παρέδωσε και τί η Διεύθυν¬ 
ση του Ιδρύματος παρέλαβε προς φύλαξη, το Ίδρυμα 
τηρεί βιβλίο σελιδομετρημένο και θεωρημένο από τον 
διευθυντή του Ιδρύματος, στο οποίο καταχωρούνται σε 
περίληψη τα πρακτικά παράδοσης - παραλαβής των 
χρημάτων και των πολύτιμων αντικειμένων. 

8. Γ ια πολύτιμα αντικείμενα ή χρηματικά ποσά που δεν 
παραδίδονται κατά τη διαδικασία της προηγουμένης 
παραγράφου, η Διεύθυνση του Ιδρύματος δεν φέρει 
καμία ευθύνη. 

9. Τα είδη επιπλώσεως, εστιάσεως και κλινοστρωμνής 
γενικά, τα σκεύη εστιατορίου και τα απαραίτητα είδη 
ατομικής καθαριότητας παρέχονται από τοΊδρυμα. 

10. ΤοΊδρυμα υποχρεούται στην πλύση και το σιδέ¬ 
ρωμα του ατομικού ιματισμού των περιθαλπομένων και 
στην τακτική αλλαγή και καθαριότητα των κλινοσκε¬ 
πασμάτων. 

11. Οι περιθαλπόμενοι οφείλουν να τηρούν με προ¬ 
σωπική τους ευθύνη τους κανόνες ατομικής υγιεινής 
και καθαριότητας. Για την φροντίδα για την ατομική 
καθαριότητα των περιθαλπομένων που αδυνατούν να 
αυτοεξυπηρετηθούν, επιμελείται η προϊσταμένη αδελφή, 
η οποία αναθέτει σε νοσοκόμες την εργασία αυτή. 

12. Αν ο περιθαλπόμενος εμφανίσει ψυχιατρικά προ¬ 
βλήματα ή ασθένεια που χρήζει νοσοκομειακής πε¬ 
ρίθαλψης πάνω από τις δυνατότητες του ιδρύματος, 
τότε ο Διευθυντής ή ο αναπληρωτής του ειδοποιεί 
τους συγγενείς που ήταν υπεύθυνοι για την εισαγωγή 
του, ώστε να μεταφέρουν τον ασθενή σε νοσοκομείο ή 
άλλο θεραπευτήριο. Σε περίπτωση αμέλειας ή άρνησης 
τους φροντίζει το ίδιο το ίδρυμα για την μεταφορά του 
ασθενούς, ενημερώνοντας ταυτόχρονα τον Εισαγγελέα 
Πρωτοδικών και την Διεύθυνση Κοινωνικής Πρόνοιας. 

ΚΕΦΑΛΑΙΟ ΣΤ' 

ΚΑΤΑΛΗΚΤΙΚΕΣ ΔΙΑΤΑΞΕΙΣ 

Αρθρο 37 

Το Σταυρίδειο Ίδρυμα Εκκλησιαστικό Ίδρυμα Περι- 
θάλψεως Χρονίως Πασχόντων «Ο Αγιος Κυπριανός» 
συνεργάζεται με το Ιωακείμειο Γηροκομείο Αλεξαν- 
δρουπόλεως και δύναται να παραλαμβάνει τους κατά¬ 
κοιτους υπερήλικες αυτού προσωρινώς ή και μονίμως, 
εξασφαλιζομένης της αντιστοίχου δαπάνης υπέρ του 
Σταυριδείου. 

Αρθρο 38 

1. Το Σταυρίδειο Ίδρυμα Εκκλησιαστικό Ίδρυμα Πε- 
ριθάλψεως Χρονίως Πασχόντων «Ο Άγιος Κυπριανός» 
αποτελεί νομικό πρόσωπο ιδιωτικού δικαίου και διαθέ¬ 
τει αποκλειστικό Α.Φ.Μ., ενώ ασκεί πράξεις αυτοτελούς 
διαχειρίσεως. 

2. Κάθε θέμα που αναφέρεται στην λειτουργία του 
Ιδρύματος και δεν περιλαμβάνεται στον παρόντα κανο¬ 
νισμό, ρυθμίζεται με απόφαση του Δ.Σ. και σύμφωνα με 
τις ισχύουσες για κάθε περίπτωση διατάξεις. 

3. Από τις διατάξεις του παρόντος Κανονισμού δεν 
θίγονται οι αποφάσεις του Νομάρχη Έβρου με αριθ¬ 
μό 1531/12-7-2001 (ΦΕΚ 978/Β’/2001) και 5044/22.12.2005 
(Φ.Ε.Κ. 1935/Β72005). 

Αρθρο 39 

Σε περίπτωση διαλύσεως του Σταυριδείου Εκκλησι¬ 
αστικού Ιδρύματος Περιθάλψεως Χρονίως Πασχόντων 
«Ο Αγιος Κυπριανός», ολόκληρη η κινητή και ακίνητη 
περιουσία του ανήκει αυτοδικαίως στο Νομικό Πρόσωπο 
της Ιεράς Μητροπόλεως Αλεξανδρουπόλεως. 


Αρθρο 40 

1. Ο παρών Κανονισμός μπορεί να τροποποιηθεί από 
την Ιερά Σύνοδο με απόφαση του Δ.Σ., υπέρ της οποίας 
θα πλειοψηφήσουν τουλάχιστον 4 μέλη του, και κατόπιν 
προτάσεως του Μητροπολίτου. 

2. Ο παρών Κανονισμός καθώς και κάθε απόφαση 
τροποποιήσεως του ή καταργήσεως του ισχύει από 
της δημοσιεύσεώς του στο επίσημο δελτίο της Εκκλη¬ 
σίας της Ελλάδος «ΕΚΚΛΗΣΙΑ» και στην Εφημερίδα της 
Κυβερνήσεως. 

Αρθρο 41 

Από τον παρόντα Κανονισμό δεν προκαλείται δαπάνη 
εις βάρος του Προϋπολογισμού της Ιεράς Μητροπόλεως 
Αλεξανδρουπόλεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Σεπτεμβρίου 2015 
Ο Πρόεδρος 

| Ο Αθηνών ΙΕΡΩΝΥΜΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 ί 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ,Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.οί.ξΐι·) 


Ηλεκτρονική Διεύθυνση: Η11ρ://νννννν.©1.9ΐ' - β-παϊΙ: ννβόπΐ35ί6Γ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


★ 02024101011 150016 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











































































